Tsi Obɛŋkɛ Nyɔŋmɔ yɛ Sɔlemɔ Mli | Biblia lɛ Tsɔɔ\nMɛni hewɔ esa akɛ wɔsɔle wɔha Nyɔŋmɔ?\nMɛɛ gbɛ nɔ Nyɔŋmɔ tsɔɔ ehaa wɔsɔlemɔi lɛ ahetoo?\n“Ŋwɛi kɛ shikpɔŋ feelɔ lɛ” miisumɔ ni ebo wɔsɔlemɔi atoi\n1, 2. Mɛni hewɔ esa akɛ wɔbu sɔlemɔ akɛ hegbɛ kpele ni wɔná lɛ, ni mɛni hewɔ ehe hiaa ní wɔle nɔ ni Biblia lɛ tsɔɔ yɛ sɔlemɔ he lɛ?\nKƐ́ AKƐ shikpɔŋ lɛ to jeŋ muu lɛ fɛɛ he lɛ, anaa akɛ shikpɔŋ lɛ edaaa kwraa. Yɛ anɔkwale mli lɛ, yɛ Yehowa ni ji “ŋwɛi kɛ shikpɔŋ feelɔ lɛ” hiɛ lɛ, jeŋmaji lɛ tamɔ nu kuli yɛ blage he. (Lala 115:15; Yesaia 40:15) Kɛlɛ, Biblia lɛ kɛɔ akɛ: “Yehowa ebɛŋkɛɔ mɛi fɛɛ ni tsɛɔ lɛ lɛ, mɛi fɛɛ ni tsɛɔ lɛ yɛ anɔkwale mli lɛ. Mɛi ni sheɔ lɛ gbeyei lɛ, efeɔ nɔ ni amɛtaoɔ ehaa amɛ, eboɔ amɛbolɔmɔ toi.” (Lala 145:18, 19) Bo lɛ susumɔ nɔ ni no tsɔɔ lɛ he okwɛ! Jeŋ muu fɛɛ Bɔlɔ lɛ bɛŋkɛɔ wɔ ni eboɔ wɔ toi kɛ́ ‘wɔtsɛ lɛ yɛ anɔkwale mli.’ Kwɛ hegbɛ ni wɔná akɛ wɔɔbɛŋkɛ Nyɔŋmɔ yɛ sɔlemɔ mli!\n2 Shi kɛlɛ, kɛ́ wɔmiisumɔ ni Yehowa abo wɔsɔlemɔi atoi lɛ, esa akɛ wɔsɔle wɔha lɛ yɛ gbɛ ni ekpɛlɛɔ nɔ lɛ nɔ. Ja wɔnu nɔ ni Biblia lɛ tsɔɔ yɛ sɔlemɔ he lɛ shishi dani wɔbaanyɛ wɔtsu enɛ he nii? Ehe miihia ní wɔle nɔ ni Ŋmalɛi lɛ kɛɔ yɛ sane nɛɛ he, ejaakɛ sɔlemɔ yeɔ ebuaa wɔ koni wɔtsi wɔbɛŋkɛ Yehowa.\nMƐNI HEWƆ ESA AKƐ OSƆLE OHA YEHOWA?\n3. Mɛni ji yiŋtoo titri kome hewɔ ni esa akɛ wɔsɔle wɔha Yehowa lɛ?\n3 Yiŋtoo titri kome hewɔ ni esa akɛ wɔsɔle wɔha Yehowa ji akɛ, lɛ diɛŋtsɛ ewoɔ wɔ hewalɛ koni wɔfee nakai. E-Wiemɔ lɛ woɔ wɔ hewalɛ akɛ: “Nyɛkahaoa yɛ nɔ ko nɔ ko he, shi moŋ nɔ fɛɛ nɔ mli lɛ nyɛkɛ sɔlemɔ kɛ faikpamɔ kɛ shidaa atsia nyɛtutɔmɔi lɛ atã yɛ Nyɔŋmɔ hiɛ; ni Nyɔŋmɔ hejɔlɛ ni fe jwɛŋmɔi fɛɛ lɛ aaato nyɛtsuii kɛ nyɛjwɛŋmɔi lɛ yɛ Kristo Yesu mli!” (Filipibii 4:6, 7) Yɛ anɔkwale mli lɛ, esaaa akɛ wɔkuɔ wɔhiɛ wɔfɔɔ gbɛjianɔ ni tamɔ nɛkɛ ni jeŋ muu fɛɛ Nɔyelɔ ni Nɔ Kwɔ Fe Fɛɛ lɛ jɛ mlihilɛ mli eto eha wɔ lɛ nɔ!\n4. Mɛɛ gbɛ nɔ sɔlemɔ ni wɔsɔleɔ daa wɔhaa Yehowa lɛ tsɔɔ ewajeɔ wɔkɛ lɛ teŋ wekukpãa lɛ?\n4 Yiŋtoo kroko hewɔ ni esa akɛ wɔsɔle ji akɛ, sɔlemɔ ni wɔsɔleɔ wɔhaa Yehowa daa lɛ ji gbɛ ko ni wɔtsɔɔ nɔ wɔkɛwajeɔ wɔkɛ lɛ teŋ wekukpãa lɛ. Jeee be mli ni nɔ ko he miihia anɔkwa nanemɛi pɛ ni amɛgbaa sane. Yɛ no najiaŋ lɛ, anɔkwa nanemɛi kɛ amɛhe fɔɔ sanegbaa, ni beni amɛyaa nɔ amɛjieɔ amɛsusumɔi, naagbai, kɛ henumɔi akpo amɛtsɔɔ amɛhe lɛ, ehaa amɛnaanyobɔɔ lɛ mli waa. Yɛ gbɛ̀i komɛi anɔ lɛ, shihilɛ lɛ bafeɔ tamɔ nakai nɔŋŋ yɛ wɔkɛ Yehowa Nyɔŋmɔ teŋ wekukpãa lɛ mli. Wolo nɛɛ eye ebua bo ni okase nibii babaoo yɛ nɔ ni Biblia lɛ tsɔɔ yɛ Yehowa he, esui, kɛ eyiŋtoi ahe lɛ he. Obale lɛ akɛ eji mɔ ko ni yɔɔ diɛŋtsɛ. Sɔlemɔ haa onáa hegbɛ koni ojie osusumɔi kɛ omligbɛ henumɔi akpo otsɔɔ oŋwɛi Tsɛ lɛ. Be mli ni ofeɔ nakai lɛ, ehaa obɛŋkɛɔ Yehowa.—Yakobo 4:8.\nMƐƐ TAOMƆ NIBII ESA AKƐ WƆTSU HE NII?\n5. Mɛni tsɔɔ akɛ Yehowa booo sɔlemɔi fɛɛ atoi?\n5 Ani Yehowa boɔ sɔlemɔi fɛɛ atoi? Susumɔ nɔ ni ekɛɛ Israelbii atuatselɔi ni hi shi yɛ Yesaia gbii lɛ amli lɛ he okwɛ: “Ni kɛ nyɛsɔle babaoo tete lɛ, miboŋ nyɛ toi: nyɛniji ahe eyimɔ kɛ lá!” (Yesaia 1:15) No hewɔ lɛ nifeemɔi komɛi baanyɛ aha Nyɔŋmɔ akabo wɔsɔlemɔi atoi. No hewɔ lɛ, bɔni afee ni Nyɔŋmɔ abo wɔsɔlemɔi atoi lɛ, esa akɛ wɔtsu taomɔ nibii komɛi ni he hiaa lɛ ahe nii.\n6. Mɛɛ taomɔ nii ni he hiaa waa baaha Nyɔŋmɔ abo wɔsɔlemɔi atoi, ni te wɔɔfee tɛŋŋ wɔtsu he nii lɛ?\n6 Taomɔ nii ko ni he hiaa waa ji ni wɔná hemɔkɛyeli. (Marko 11:24) Bɔfo Paulo ŋma akɛ: “Kɛ hemɔkɛyeli bɛ lɛ, anyɛŋ Nyɔŋmɔ hiɛ asa; ejaakɛ mɔ ni baa Nyɔŋmɔ ŋɔɔ lɛ, ja ehe eye akɛ eyɛ ni eji mɛi ni taoɔ esɛɛ gbɛ lɛ anyɔmɔwolɔ hu.” (Hebribii 11:6) Anɔkwa hemɔkɛyeli ni aaaná lɛ biɔ babaoo fe le kɛkɛ ni aaale akɛ Nyɔŋmɔ yɛ shihilɛ mli, eboɔ wɔsɔlemɔi atoi ni ehaa hetoo. Wɔkɛ wɔnifeemɔ hu tsɔɔ akɛ wɔyɛ hemɔkɛyeli. Esa akɛ wɔkɛ bɔ ni wɔhiɔ shi daa gbi wɔhaa lɛ atsɔɔ faŋŋ akɛ wɔyɛ hemɔkɛyeli.—Yakobo 2:26.\n7. (a) Mɛni hewɔ esa akɛ wɔjie bulɛ kpo beni wɔkɛ Yehowa wieɔ yɛ sɔlemɔ mli lɛ? (b) Mɛɛ gbɛ nɔ wɔbaanyɛ wɔjie heshibaa kɛ anɔkwayeli kpo beni wɔsɔleɔ wɔhaa Nyɔŋmɔ lɛ?\n7 Yehowa kpaa gbɛ hu akɛ mɛi ni bɛŋkɛɔ lɛ yɛ sɔlemɔ mli lɛ kɛ heshibaa kɛ anɔkwayeli baafee nakai. Ani wɔbɛ yiŋtoo ko ni wɔɔdamɔ nɔ wɔba wɔhe shi kɛji akɛ wɔkɛ Yehowa miiwie? Kɛ́ gbɔmɛi ná hegbɛ akɛ amɛkɛ maŋtsɛ ko loo nɔyelɔ ko awie lɛ, bei pii lɛ amɛkɛ bulɛ feɔ nakai, ejaakɛ amɛkpɛlɛɔ gbɛhe ni nɔ kwɔ ni nɔyelɔ lɛ yɔɔ lɛ nɔ. Belɛ kwɛ bɔ ni esa jogbaŋŋ akɛ wɔjie bulɛ kpo beni wɔbɛŋkɛɔ Yehowa lɛ! (Lala 138:6) Yɛ anɔkwale mli lɛ, lɛ ji “Mawu Ofe” lɛ. (1 Mose 17:1) Kɛji wɔmiisɔle wɔha Nyɔŋmɔ lɛ, esa akɛ gbɛ ni wɔtsɔɔ nɔ wɔbɛŋkɛɔ lɛ lɛ atsɔɔ akɛ wɔkɛ heshibaa kpɛlɛɔ gbɛhe ni wɔyɔɔ kɛ akɛto enɔ̃ lɛ he lɛ nɔ. Heshibaa ni tamɔ nɛkɛ lɛ hu baatsirɛ wɔ koni wɔjɛ wɔtsui mli wɔkɛ anɔkwayeli asɔle, ni wɔtsi wɔhe kɛjɛ sɔlemɔ kome too lɛ nɔŋŋ ni wɔɔti mli wɔkɛɛ daa lɛ he.—Mateo 6:7, 8.\n8. Te wɔɔfee tɛŋŋ wɔha wɔnifeemɔi kɛ nibii ni wɔsɔleɔ yɛ he lɛ akpã gbee?\n8 Taomɔ nii kroko hu ni baaha Nyɔŋmɔ abo wɔ toi ji ni wɔfee wɔnii yɛ wɔsɔlemɔi lɛ kɛ gbeekpãmɔ naa. Yehowa miikpa gbɛ akɛ wɔbaafee bɔ fɛɛ bɔ ni wɔɔnyɛ kɛtsu nɔ ni wɔsɔleɔ yɛ he lɛ he nii. Ákɛ nɔkwɛmɔnɔ lɛ, kɛ́ wɔsɔle akɛ, “Ha wɔ ŋmɛnɛ wɔdaa ŋmãa” lɛ, esa akɛ wɔkɛ wɔnyɛmɔ fɛɛ atsu nitsumɔ fɛɛ nitsumɔ ni hi ni wɔnine aaashɛ nɔ lɛ waa. (Mateo 6:11; 2 Tesalonikabii 3:10) Kɛ́ wɔsɔle kɛha yelikɛbuamɔ koni wɔnyɛ wɔye heloonaa gbɔjɔmɔ ko nɔ kunim lɛ, esa akɛ wɔkɛ henɔkwɛmɔ akpoo shihilɛi kɛ nifeemɔi fɛɛ ni baanyɛ eha wɔkɛ wɔhe awo kaa mli lɛ. (Kolosebii 3:5) Yɛ taomɔ nii ni he hiaa nɛɛ asɛɛ lɛ, sanebimɔi krokomɛi yɛ ni kɔɔ sɔlemɔ he ní ebaabi ni wɔha hetoo.\nSANEBIMƆI KOMƐI NI KƆƆ SƆLEMƆ HE LƐ AHETOOHAMƆ\n9. Namɔ esa akɛ wɔsɔle wɔha, ni namɔ nɔ esa akɛ wɔsɔle kɛtsɔ?\n9 Namɔ esa akɛ wɔsɔle wɔha? Yesu tsɔɔ esɛɛnyiɛlɔi lɛ koni amɛsɔle amɛha “Wɔtsɛ ni yɔɔ ŋwɛi” lɛ. (Mateo 6:9) Belɛ, esa akɛ wɔsɔle wɔha Yehowa Nyɔŋmɔ pɛ. Shi kɛlɛ, Yehowa miikpá gbɛ akɛ wɔkpɛlɛ hegbɛ ni e-Bi koome Yesu Kristo yɔɔ lɛ nɔ. Taakɛ wɔkase yɛ wolo nɛɛ Yitso 5 lɛ mli lɛ, atsu Yesu kɛba shikpɔŋ lɛ nɔ akɛ kpɔmɔnɔ koni ebakpɔ wɔ kɛjɛ esha kɛ gbele mli. (Yohane 3:16; Romabii 5:12) Lɛ ji Osɔfonukpa kɛ Kojolɔ ni ahala lɛ. (Yohane 5:22; Hebribii 6:20) No hewɔ lɛ, Ŋmalɛi lɛ fãa wɔ koni wɔkɛ wɔsɔlemɔi lɛ atsɔ Yesu nɔ. Yesu diɛŋtsɛ kɛɛ akɛ: “Mi nɔŋŋ ji gbɛ lɛ kɛ anɔkwale lɛ kɛ wala lɛ; mɔ ko baaa tsɛ lɛ ŋɔɔ, akɛ ja etsɔ minɔ.” (Yohane 14:6) Bɔni afee ni abo wɔsɔlemɔi atoi lɛ, esa akɛ wɔsɔle wɔha Yehowa kɛtsɔ e-Bi lɛ nɔ.\n10. Mɛni hewɔ bɔ ni wɔdamɔɔ shi loo wɔkulaa shi wɔhaa lɛ he ehiaaa kɛ́ wɔmiisɔle lɛ?\n10 Ani esa akɛ wɔdamɔ shi loo wɔkula shi yɛ gbɛ krɛdɛɛ ko nɔ kɛ́ wɔmiisɔle? Dabi. Yehowa biii ni gbɔmɔtso muu lɛ fɛɛ loo niji lɛ ahi shihilɛ pɔtɛɛ ko mli. Biblia lɛ tsɔɔ akɛ wɔbaanyɛ wɔha wɔgbɔmɔtso lɛ shikãmɔ ahi gbɛ̀i srɔtoi babaoo amli ni wɔsɔle. Enɛɛmɛi ekomɛi ji shitamɔ, shikotomɔ, shikulamɔ, kɛ shidaamɔ. (1 Kronika 17:16; Nehemia 8:6; Daniel 6:11; Marko 11:25) Jeee bɔ ni gbɔmɔtso lɛ shikãmɔ yɔɔ ha yɛ gbɛ krɛdɛɛ ko nɔ ní mɛi krokomɛi baana lɛ ji nɔ ni he hiaa, shi moŋ tsui kpakpa ni mɔ aaahiɛ lɛ ji nɔ ni he hiaa. Yɛ anɔkwale mli lɛ, wɔbaanyɛ wɔsɔle yɛ dioofeemɔ mli yɛ he fɛɛ he yɛ wɔdaa gbi nifeemɔi amli, loo beni wɔkɛ hiamɔ shihilɛ ko ekpe. Eyɛ mli akɛ mɛi ni yɔɔ wɔmasɛi lɛ yɔseee moŋ, shi Yehowa boɔ sɔlemɔi ni tamɔ nakai lɛ atoi.—Nehemia 2:1-6.\n11. Mɛɛ nibii komɛi ni he hiaa wɔ wɔbaanyɛ wɔsɔle yɛ he?\n11 Mɛni wɔbaanyɛ wɔbi kɛ́ wɔmiisɔle? Biblia lɛ tsɔɔ mli akɛ: “Kɛji wɔba nɔ ko yɛ esuɔmɔ naa lɛ, [Yehowa] eboɔ wɔ toi.” (1 Yohane 5:14) No hewɔ lɛ wɔbaanyɛ wɔsɔle wɔbi nɔ fɛɛ nɔ ni kɛ Nyɔŋmɔ suɔmɔnaa nii kpãa gbee lɛ. Ani eji esuɔmɔnaa nii akɛ wɔsɔle yɛ nibii ni he hiaa wɔ lɛ ahe? Hɛɛ! Yehowa ni asɔleɔ ahaa lɛ lɛ baanyɛ afee tamɔ sanegbaa ni miiya nɔ yɛ mɔ kɛ enaanyo ni esumɔɔ esane waa lɛ teŋ. Wɔbaanyɛ wɔwie saji ni haoɔ wɔ lɛ fɛɛ, ‘ni wɔfɔse wɔtsui wɔshwie’ Nyɔŋmɔ hiɛ. (Lala 62:9) Ehi jogbaŋŋ akɛ wɔɔbi ni aha wɔ mumɔ krɔŋkrɔŋ lɛ, ejaakɛ no baaye abua wɔ koni wɔfee nɔ ni ja. (Luka 11:13) Wɔbaanyɛ wɔbi gbɛtsɔɔmɔ hu ni baaha wɔkpɛ wɔyiŋ yɛ nilee mli, kɛ hewalɛ hu koni wɔnyɛ wɔkpee shihilɛi ni mli wawai anaa. (Yakobo 1:5) Kɛji akɛ wɔtɔ̃ lɛ, esa akɛ wɔdamɔ Kristo kpɔmɔ afɔleshaa lɛ nɔ wɔbi eshaifaa. (Efesobii 1:3, 7) Yɛ anɔkwale mli lɛ esaaa akɛ saji ni kɔɔ wɔhe lɛ pɛ feɔ nibii ni wɔbaawie he yɛ wɔsɔlemɔi lɛ amli. Esa akɛ wɔsɔle wɔha mɛi krokomɛi hu—wɔweku lɛ mli bii kɛ wɔnanemɛi jálɔi hu.—Bɔfoi lɛ Asaji 12:5; Kolosebii 4:12.\n12. Mɛɛ gbɛ nɔ wɔbaanyɛ wɔtsɔ wɔkɛ saji ni kɔɔ wɔŋwɛi Tsɛ lɛ he lɛ aye klɛŋklɛŋ gbɛhe yɛ wɔsɔlemɔi amli?\n12 Esa akɛ wɔkɛ saji ni kɔɔ Yehowa Nyɔŋmɔ he lɛ aye klɛŋklɛŋ gbɛhe yɛ wɔsɔlemɔi amli. Ekã shi faŋŋ akɛ wɔyɛ yiŋtoo ni wɔɔdamɔ nɔ wɔjɛ wɔtsuiŋ wɔkɛ yijiemɔ kɛ shidaa aha lɛ yɛ ejurɔ fɛɛ ni efeɔ ehaa wɔ lɛ hewɔ. (1 Kronika 29:10-13) Yesu tsɔɔ wɔ yɛ sɔlemɔ he nɔkwɛmɔnɔ ni aŋma yɛ Mateo 6:9-13 lɛ mli akɛ wɔsɔle koni atse Nyɔŋmɔ gbɛi lɛ he, ni tsɔɔ akɛ, abu gbɛi lɛ akɛ nɔ ni yɔɔ krɔŋkrɔŋ. No sɛɛ lɛ, etsĩ tã ákɛ Nyɔŋmɔ Maŋtsɛyeli lɛ aba ni afee esuɔmɔnaa nii yɛ shikpɔŋ lɛ nɔ taakɛ afeɔ yɛ ŋwɛi lɛ. Yesu wie saji ni he hiaa waa ni kɔɔ Yehowa he nɛɛ ahe dani egbala jwɛŋmɔ kɛba saji ni kɔɔ mɔ aŋkro lɛ he lɛ anɔ. Kɛji wɔ hu wɔkɛ Nyɔŋmɔ ye klɛŋklɛŋ gbɛhe yɛ wɔsɔlemɔi amli lɛ, wɔkɛ nakai feemɔ tsɔɔ akɛ wɔsusuuu wɔ pɛ wɔhilɛ-kɛhamɔ he.\n13. Mɛni Ŋmalɛi lɛ tsɔɔ yɛ sɔlemɔi asɛɛkɛlɛ he?\n13 Be enyiɛ esa akɛ wɔsɔlemɔi ahé? Biblia lɛ etsɔɔɔ bei abɔ ni esa akɛ wɔ diɛŋtsɛ wɔsɔlemɔi loo sɔlemɔi yɛ mɛi ahiɛ lɛ ahé. Ebaanyɛ efee sɔlemɔ ni yɔɔ kuku ni asɔleɔ dani ayeɔ niyenii, loo wɔ diɛŋtsɛ wɔsɔlemɔi ni sɛɛ kɛ́lɛ ni wɔtsɔɔ nɔ wɔfɔseɔ wɔtsuiŋ susumɔi wɔshwieɔ Yehowa hiɛ. (1 Samuel 1:12, 15) Shi kɛlɛ, Yesu bu aŋkroaŋkroi ni buɔ amɛhe jalɔi ni sɔleɔ kakadaŋŋ yɛ mɛi ahiɛ, ní amɛkɛgbala mɛi ajwɛŋmɔ kɛba amɛnɔ lɛ fɔ́. (Luka 20:46, 47) Sɔlemɔi ni tamɔ nɛkɛ lɛ esaaa Yehowa hiɛ. Nɔ ni he hiaa ji ni wɔsɔle kɛjɛ wɔtsui mli. No hewɔ lɛ, hiamɔ nii kɛ shihilɛi amli ni ayɔɔ lɛ baanyɛ aha sɔlemɔ ni akpɛlɛɔ nɔ lɛ sɛɛkɛlɛ afee srɔtoisrɔtoi.\nAbaanyɛ abo osɔlemɔi atoi yɛ shihilɛ fɛɛ shihilɛ mli\n14. Mɛni Biblia lɛ tsɔɔ beni ewoɔ wɔ hewalɛ koni ‘wɔya nɔ wɔsɔle’ lɛ, ni mɛɛ miishɛɛ enɛ haa anáa?\n14 Shii enyiɛ esa akɛ wɔsɔle? Biblia lɛ woɔ wɔ hewalɛ koni ‘wɔya nɔ wɔsɔle,’ ‘ni wɔhiɛ sɔlemɔ mli daa,’ koni ‘wɔkafɔ̃ɔ sɔlemɔ.’ (Mateo 26:41; Romabii 12:12; 1 Tesalonikabii 5:17) Yɛ anɔkwale mli lɛ, wiemɔi nɛɛ etsɔɔɔ akɛ esa akɛ wɔsɔle wɔha Yehowa yɛ hiŋmɛitswaa fɛɛ hiŋmɛitswaa mli yɛ gbi lɛ mli. Yɛ no najiaŋ lɛ Biblia lɛ miiwo wɔ hewalɛ koni wɔsɔle daa, ni wɔya nɔ wɔda Yehowa shi yɛ ejurɔ ni efee eha wɔ lɛ hewɔ, koni wɔbi lɛ ni eha wɔ gbɛtsɔɔmɔ, miishɛjemɔ, kɛ hewalɛ. Ani ejeee miishɛjemɔ akɛ wɔɔle akɛ Yehowa ejeee husu ewooo bei sɛɛkɛlɛ loo shii abɔ ni wɔbaanyɛ wɔkɛ lɛ awie yɛ sɔlemɔ mli lɛ he? Kɛji akɛ wɔhiɛ sɔɔ sɔlemɔ hegbɛ ni wɔyɔɔ lɛ lɛɛlɛŋ lɛ, no lɛ wɔbaatao hegbɛi babaoo koni wɔkɛsɔle wɔha wɔŋwɛi Tsɛ lɛ.\n15. Mɛni hewɔ esa akɛ wɔkɛɛ “Amen” yɛ wɔ diɛŋtsɛ wɔsɔlemɔi kɛ mɛi ahiɛ sɔlemɔi anaagbee mli lɛ?\n15 Mɛni hewɔ esa akɛ wɔkɛɛ “Amen” yɛ sɔlemɔ ko naagbee lɛ? Wiemɔ ni ji “amen” lɛ shishi ji “aba mli.” Ŋmalɛ mli nɔkwɛmɔnii tsɔɔ akɛ esa akɛ akɛɛ “Amen” yɛ mɔ diɛŋtsɛ sɔlemɔi kɛ mɛi pii ahiɛ sɔlemɔi anaagbee. (1 Kronika 16:36; Lala 41:14) Kɛji wɔkɛɛ “Amen” yɛ wɔ diɛŋtsɛ wɔsɔlemɔi anaagbee lɛ, wɔkɛmaa nɔ mi akɛ wɔwiemɔi lɛ ji anɔkwale. Kɛji akɛ wɔkɛɛ “Amen”—yɛ dioofeemɔ mli loo wɔwie lɛ waa—beni mɔ ko esɔle yɛ mɛi ahiɛ egbe naa sɛɛ lɛ, wɔtsɔɔ akɛ wɔkpɛlɛɔ nibii ni ewie he lɛ anɔ.—1 Korintobii 14:16.\nGBƐ NƆ NI NYƆŊMƆ TSƆƆ EHAA WƆSƆLEMƆI LƐ AHETOO\n16. Mɛɛ hekɛnɔfɔɔ wɔbaanyɛ wɔná yɛ sɔlemɔi ahe?\n16 Ani Yehowa haa wɔsɔlemɔi ahetoo lɛɛlɛŋ? Hɛɛ, ehaa hetoo! Wɔyɛ nɔdaamɔ nɔ ni yɔɔ shiŋŋ ni wɔkɛaaná hekɛnɔfɔɔ akɛ ‘sɔlemɔi a-Toibolɔ’ lɛ haa anɔkwa sɔlemɔi ni adesai akpekpei abɔ sɔleɔ lɛ ahetoo. (Lala 65:3) Yehowa baanyɛ aha wɔsɔlemɔi lɛ ahetoo yɛ gbɛ̀i srɔtoi anɔ.\n17. Mɛni hewɔ abaanyɛ akɛɛ akɛ Nyɔŋmɔ kɛ ebɔfoi kɛ etsuji ni yɔɔ shikpɔŋ nɔ lɛ tsuɔ nii kɛhaa wɔsɔlemɔi ahetoo lɛ?\n17 Yehowa kɛ ebɔfoi lɛ kɛ etsuji ni yɔɔ shikpɔŋ nɔ lɛ tsuɔ nii kɛhaa sɔlemɔi ahetoo. (Hebribii 1:13, 14) Niiashikpamɔi babaoo yɛ ni kɔɔ aŋkroaŋkroi ni sɔle amɛha Nyɔŋmɔ koni eye ebua amɛ ni amɛnu Biblia lɛ shishi, ni no sɛɛ etsɛɛɛ nɔŋŋ ni Yehowa tsuji lɛ ateŋ mɔ ko tee amɛŋɔɔ lɛ ahe. Niiashikpamɔi ni tamɔ nɛkɛ tsɔɔ akɛ ŋwɛibɔfoi kudɔɔ Maŋtsɛyeli shiɛmɔ nitsumɔ lɛ. (Kpojiemɔ 14:6) Kɛji akɛ Yehowa miisumɔ koni eha wɔsɔlemɔi lɛ ahetoo beni wɔyaje fimɔ shihilɛ diɛŋtsɛ mli lɛ, ebaanyɛ ekanya Kristofonyo ko koni ebaye ebua wɔ.—Abɛi 12:25; Yakobo 2:16.\nYehowa baanyɛ ekanya Kristofonyo ko koni ebaye ebua wɔ, koni etsɔ nakai feemɔ nɔ eha wɔsɔlemɔi lɛ ahetoo\n18. Mɛɛ gbɛ nɔ Yehowa kɛ emumɔ krɔŋkrɔŋ lɛ kɛ e-Wiemɔ lɛ tsuɔ nii kɛhaa etsuji asɔlemɔi ahetoo?\n18 Yehowa Nyɔŋmɔ kɛ emumɔ krɔŋkrɔŋ lɛ kɛ e-Wiemɔ ni ji Biblia lɛ hu tsuɔ nii kɛhaa etsuji asɔlemɔi ahetoo. Ekolɛ ebaaha sɔlemɔi ni wɔkɛbiɔ edɛŋ yelikɛbuamɔ koni wɔnyɛ wɔkpee kaai anaa lɛ ahetoo kɛtsɔ gbɛtsɔɔmɔ kɛ hewalɛ ni ebaatsɔ emumɔ krɔŋkrɔŋ lɛ nɔ ekaha wɔ lɛ nɔ. (2 Korintobii 4:7) Bei pii lɛ hetoo ni akɛhaa wɔsɔlemɔi ni wɔkɛbiɔ gbɛtsɔɔmɔ lɛ baa kɛjɛɔ Biblia lɛ mli, he ni Yehowa kɛ yelikɛbuamɔ haa wɔ yɛ koni wɔnyɛ wɔkpɛ wɔyiŋ yɛ nilee mli lɛ. Wɔbaanyɛ wɔna ŋmalɛi ni baanyɛ aye abua wɔ lɛ yɛ wɔ diɛŋtsɛ wɔ Biblia nikasemɔ mli, kɛ be mli ni wɔkaneɔ Kristofoi awoji, tamɔ wolo nɛɛ nɛkɛ lɛ. Ekolɛ nɔ ni akɛɔ yɛ Kristofoi akpeei ashishi loo hetoo ko ni asafoŋ onukpa ko ni yɔɔ wɔhilɛ-kɛhamɔ he miishɛɛ lɛ haa lɛ baagbala wɔjwɛŋmɔ kɛba Ŋmalɛ mli otii ni ebaabi ni wɔsusu he lɛ anɔ.—Galatabii 6:1.\n19. Mɛni esa akɛ wɔha ehi wɔjwɛŋmɔ mli kɛji wɔsɔlemɔi yafee tamɔ nɔ ni ahaaa hetoo lɛ?\n19 Kɛ́ etamɔ nɔ ni Yehowa sɛɛ etsɛ kɛ wɔsɔlemɔi lɛ ahetoohamɔ lɛ, enɛ etsɔɔɔ akɛ ebɛ nyɛmɔ ni ekɛaaha hetoo. Yɛ no najiaŋ lɛ, esa akɛ wɔkai akɛ Yehowa haa sɔlemɔi ahetoo yɛ esuɔmɔnaa nii kɛ gbeekpamɔ naa, kɛ agbɛnɛ hu yɛ ebe ni eto lɛ mli. Ele wɔhiamɔ nii kɛ gbɛ nɔ ni eeetsɔ etsu amɛhe nii kwraa fe bɔ ni wɔle. Bei pii lɛ eŋmɛɔ wɔ gbɛ koni ‘wɔya nɔ wɔbi, wɔtao, ni wɔshi.’ (Luka 11:5-10) Hiɛmiamɔ ni tamɔ nɛkɛ lɛ haa Nyɔŋmɔ naa akɛ nɔ ni wɔshweɔ lɛ he miihia wɔ waa ni ákɛ wɔhemɔkɛyeli lɛ yɛ krɔŋŋ. Kɛfata he lɛ, ekolɛ Yehowa baaha wɔsɔlemɔi lɛ ahetoo yɛ gbɛ ni wɔyɔseee nɔ. Ákɛ nɔkwɛmɔnɔ lɛ, ekolɛ ebaaha wɔsɔlemɔ ko ni kɔɔ kaa pɔtɛɛ ko he lɛ hetoo, jeee kɛtsɔ naagba lɛ ni eeejie lɛ nɔ, shi moŋ kɛtsɔ hewalɛ ni ekɛaaha wɔ koni wɔnyɛ wɔŋmɛ wɔtsui shi yɛ mli lɛ nɔ.—Filipibii 4:13.\n20. Mɛni hewɔ esa akɛ wɔkɛ hegbɛ ni nɔ bɛ ni wɔná akɛ wɔɔsɔle lɛ atsu nii kɛmɔ shi lɛ?\n20 Kwɛ bɔ ni wɔbaanyɛ wɔda shi babaoo akɛ Mɔ ni Bɔ jeŋ muu fɛɛ ni da nɛɛ bɛŋkɛɔ mɛi fɛɛ ni tsɛɔ lɛ yɛ sɔlemɔ mli yɛ gbɛ kpakpa nɔ lɛ! (Lala 145:18) Eba akɛ wɔkɛ hegbɛ ni jara wa ni wɔná akɛ wɔɔsɔle lɛ baatsu nii kɛmɔ shi. Kɛji akɛ wɔfee nakai lɛ, wɔbaaná gbɛkpamɔ ni miishɛɛ yɔɔ mli akɛ wɔɔbɛŋkɛ Yehowa ni ji sɔlemɔi a-Toibolɔ lɛ kpaakpa.\nYehowa ní wɔɔya nɔ wɔsɔle wɔha lɛ daa lɛ baaye abua wɔ koni wɔtsi wɔbɛŋkɛ lɛ.—Yakobo 4:8.\nBɔni afee ni Nyɔŋmɔ abo wɔsɔlemɔi atoi lɛ, esa akɛ wɔjɛ hemɔkɛyeli mli wɔkɛ heshibaa kɛ anɔkwayeli asɔle.—Marko 11:24.\nEsa akɛ wɔsɔle wɔha Yehowa pɛ kɛtsɔ e-Bi lɛ nɔ.—Mateo 6:9; Yohane 14:6.\nYehowa ni ji ‘sɔlemɔi a-Toibolɔ’ lɛ kɛ ebɔfoi lɛ, etsuji ni yɔɔ shikpɔŋ nɔ lɛ, emumɔ krɔŋkrɔŋ lɛ, kɛ e-Wiemɔ lɛ tsuɔ nii kɛhaa sɔlemɔi ahetoo.—Lala 65:3.\nTsi Obɛŋkɛ Nyɔŋmɔ Yɛ Sɔlemɔ Mli (Fã 2)\nYehowa Nyɔŋmɔ, mɔ ni Bɔ ŋwɛi kɛ shikpɔŋ lɛ miifɔ̃ wɔ nine, ni eewo wɔ shi hu.\nKɛmaje Mɔ Ko Kɛmaje Mɔ Ko Tsi Obɛŋkɛ Nyɔŋmɔ yɛ Sɔlemɔ Mli


Okɛ Miishɛɛ Asɔmɔ Kɛ́ Nɔ Ni Otsuɔ Lɛ Tsake Po | Buu-Mɔɔ Nikasemɔ\nBuu-Mɔɔ—Nikasemɔ Nɔ | August 2019\nKANEMƆ YƐ Abua Acholi Afrikaans Aja Akha Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Armenia (West) Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chile Mumuii Awiemɔ Chin (Hakha) China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumuii Awiemɔ Congo Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Damara Dangme Denmark Digor Douala Drehu Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Gitonga Gokana Greenland Guadeloupean Creole Guarani Guatemala Mumuii Awiemɔ Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hmong (White) Hondura Mumuii Awiemɔ Hungary Hungary Mumuii Awiemɔ Iban Ibanag Ibinda Iceland Idoma Igbo Igede Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Korea Mumuii Awiemɔ Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Latvia Lenje Lhukonzo Lingala Lithuania Lomwe Low German Luganda Lunda Luo Luvale Macedonia Macua Makhuwa-Meetto Malagasy Malawi Mumuii Awiemɔ Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mizo Mongolia Moore Motu Mozambique Mumuii Awiemɔ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumuii Awiemɔ Niue Norway Nyaneka Nyungwe Nzema Okpe Oromo Ossetia Otetela Palau Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (West Africa) Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Romania Mumuii Aweimɔ Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Salvador Mumuii Awiemɔ Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Tagalog Tahiti Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Thailand Mumuii Awiemɔ Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wolaita Xhosa Yapese Yoruba Zambia Mumuii Awiemɔ Zande Zapotec (Isthmus) Zimbabwe Mumuii Awiemɔ Zulu\nOkɛ Miishɛɛ Asɔmɔ Kɛ́ Nɔ Ni Otsuɔ Lɛ Tsake Po\n“Nyɔŋmɔ jeee mɔ ni ejaaa ni ehiɛ baakpa nyɛnitsumɔ lɛ kɛ suɔmɔ ni nyɛjie lɛ kpo yɛ egbɛ́i lɛ hewɔ lɛ nɔ.”—HEB. 6:10.\n1-3. Mɛɛ yiŋtoi ahewɔ nyɛmimɛi komɛi shiɔ be fɛɛ sɔɔmɔ krɛdɛɛ nitsumɔ lɛ mli?\nNYƐMI nuu ko ni atsɛɔ lɛ Robert lɛ kɛ eŋa Mary Jo kɛ afii 21 sɔmɔ kɛ miishɛɛ akɛ maŋsɛɛ sɔɔlɔi. Kɛkɛ ni ehe bahia ni amɛshi be fɛɛ sɔɔmɔ nitsumɔ lɛ mli ni amɛyakwɛ amɛfɔlɔi, ejaakɛ amɛgbɔlɔ ni amɛbɛ hewalɛ. Robert wie akɛ: “No mli lɛ, wɔyɛ he miishɛɛ akɛ wɔbaakwɛ amɛ. Shi loloolo lɛ, edɔ wɔ waa akɛ wɔbaashi he ni wɔsɔmɔɔ yɛ lɛ, ejaakɛ wɔbasumɔ jɛmɛ bii lɛ waa.”\n2 Be ni nyɛmi nuu ko ni atsɛɔ lɛ William lɛ kɛ eŋa Terrie ná amɛle akɛ amɛgbɔmɔtsoŋ hewalɛnamɔ eŋmɛŋ amɛ gbɛ ni amɛku amɛsɛɛ kɛya he ni amɛsɔmɔɔ yɛ lɛ, amɛfó. Amɛnya sɔɔmɔ ni no mli lɛ amɛsɔmɔɔ yɛ maŋ kroko nɔ lɛ he waa, shi amɛna akɛ ehiŋ amɛ nakai feemɔ dɔŋŋ.\n3 Nyɛmi nuu kroko hu ni atsɛɔ lɛ Aleksey lɛ wie akɛ: “No mli lɛ, wɔle akɛ nɔyeli lɛ miitao amɛŋa nitsumɔhe nine lɛ, he ni misɔmɔɔ yɛ lɛ. Shi be ni amɛŋa ni eba lɛ akɛ wɔbaashi Betel lɛ, egba wɔnaa waa.”\n4. Mɛɛ sanebimɔi wɔbaahã hetoo yɛ nikasemɔ nɛɛ mli?\n4 Atsake nitsumɔ ni Betelbii kɛ be fɛɛ sɔɔlɔi krokomɛi akpei abɔ tsuɔ lɛ hu. * Nyɛmimɛi anɔkwafoi nɛɛ náaa lɛ mlɛo kwraa akɛ amɛbaashi nitsumɔ ni kã amɛtsui nɔ waa ni amɛtsuɔ lɛ. Mɛni baanyɛ aye abua amɛ ni amɛya nɔ amɛkɛ miishɛɛ asɔmɔ Yehowa? Mɛni obaanyɛ ofee kɛye obua amɛ? Sanebimɔi nɛɛ ahetoo baanyɛ aye abua wɔ fɛɛ kɛ́ wɔshihilɛ tsake.\nNƆ NI BAAYE ABUA BO KƐ́ OSHI BE FƐƐ SƆƆMƆ LƐ MLI\nMɛni hewɔ be fɛɛ sɔɔlɔi náaa lɛ mlɛo kwraa kɛ́ eba lɛ akɛ amɛbaashi he ni amɛsɔmɔɔ yɛ lɛ? (Kwɛmɔ kuku 5) *\n5. Kɛ́ wɔshi be fɛɛ sɔɔmɔ lɛ mli, loo atsake nitsumɔ ni wɔtsuɔ lɛ, mɛɛ gbɛ nɔ ebaanyɛ esa wɔhe?\n5 Kɛ́ wɔmiisɔmɔ yɛ Betel jio, wɔmiisɔmɔ yɛ he kroko jio, ekã shi faŋŋ akɛ wɔsumɔɔ mɛi ni yɔɔ jɛmɛ lɛ asane waa diɛŋtsɛ, ni ekolɛ wɔtsui emɔ he ni wɔsɔmɔɔ yɛ lɛ po. No hewɔ lɛ, kɛ́ yɛ yiŋtoo ko hewɔ lɛ, wɔshi kɛtee he kroko loo kɛtee shĩa po lɛ, edɔɔ wɔ waa. Wɔhiɛ tseɔ nyɛmimɛi lɛ, ni wɔjwɛŋɔ amɛhe waa, titri lɛ, kɛ́ wɔshi yɛ yiwaa hewɔ. (Mat. 10:23; 2 Kor. 11:28, 29) Agbɛnɛ hu, bei pii lɛ, esoro bɔ ni mɛi ni yɔɔ he ni wɔtee lɛ hiɔ shi amɛhãa lɛ kwraa yɛ bɔ ni mɛi ni yɔɔ he ni wɔshi lɛ hiɔ shi amɛhãa lɛ he, ni enɛ baanyɛ afee naagba kɛhã wɔ. Mary Jo wu Robert wie akɛ: “Be ni wɔku wɔsɛɛ kɛtee shĩa lɛ, wɔna akɛ wɔhiɛ ekpa bɔ ni wɔmaŋ lɛ mli bii lɛ hiɔ shi amɛhãa kɛ bɔ ni amɛshiɛɔ amɛhãa yɛ wɔ diɛŋtsɛ wɔmaŋ wiemɔ lɛ mli lɛ po nɔ. Efee tamɔ nɔ ni jeee jɛmɛ bii ji wɔ.” Nyɛmimɛi ni eshi be fɛɛ sɔɔmɔ lɛ mli lɛ ateŋ mɛi komɛi hu náa shika he naagbai. Enɛ baanyɛ ahã amɛhao, amɛnijiaŋ aje wui, ni amɛnu he akɛ amɛfee shwɛm. No hewɔ lɛ, kɛ́ amrɔ nɛɛ obɛ be fɛɛ sɔɔmɔ lɛ mli dɔŋŋ loo atsake onitsumɔ lɛ, mɛni baanyɛ aye abua bo?\nEhe miihia ni wɔhã wekukpaa ni yɔɔ wɔ kɛ Yehowa teŋ lɛ mli awa ni wɔkɛ wɔhiɛ afɔ̃ enɔ (Kwɛmɔ kuku 6-7) *\n6. Mɛni wɔbaanyɛ wɔfee koni wekukpaa ni yɔɔ wɔ kɛ Yehowa teŋ lɛ mli akagbɔjɔ?\n6 Kaahã wekukpaa ni yɔɔ okɛ Yehowa teŋ lɛ mli gbɔjɔ. (Yak. 4:8) Te obaafee tɛŋŋ ofee nakai? Esa akɛ osɔle ni ohe oye akɛ, Yehowa, “Sɔlemɔ Toibolɔ” lɛ baabo bo toi. (Lala 65:2) Lala 62:8 lɛ woɔ wɔ hewalɛ ni ‘wɔfɔse wɔtsuiiaŋ wɔshwie ehiɛ.’ Yehowa baanyɛ “efee babaoo kɛteke nɔ, ni esaa eteke nɔ babaoo kwraa fe nibii ni wɔbiɔ loo ebaa wɔyiŋ lɛ.” (Efe. 3:20) Yehowa baahã osɔlemɔi lɛ ahetoo ni etsu onaagbai lɛ ahe nii ehã bo, ni ekolɛ ebaatsɔ gbɛ ko ni okpaaa gbɛ kwraa lɛ nɔ efee nakai.\n7. (a) Mɛni baahã wekukpaa kpakpa aya nɔ ahi wɔ kɛ Yehowa teŋ? (b) Yɛ nɔ ni aŋma yɛ Hebribii 6:10-12 lɛ naa lɛ, kɛ́ wɔtee nɔ wɔye Yehowa anɔkwa ni wɔsɔmɔ lɛ lɛ, mɛni baaba?\n7 Kɛ́ okane Biblia lɛ daa ni ojwɛŋ nɔ lɛ, ebaahã wekukpaa kpakpa aya nɔ ahi okɛ Yehowa teŋ. Nyɛmi nuu ko ni be ko ni eho lɛ eji maŋsɛɛ sɔɔlɔ lɛ wie akɛ: “Nyɛyaa nɔ nyɛfea weku jamɔ ni nyɛsaa nyɛhe kɛhã asafoŋ kpeei tamɔ bɔ ni nyɛfeɔ be ni nyɛsɔmɔɔ lɛ nɔŋŋ.” Agbɛnɛ hu, okɛ osafo hee lɛ afee ekome kɛshiɛ sane kpakpa lɛ kɛ ekãa bɔ ni oshihilɛ baaŋmɛ bo gbɛ. Kɛ́ otee nɔ oye Yehowa anɔkwa ni osɔmɔ lɛ lɛ, ehiɛ kpaŋ onɔ kɔkɔɔkɔ, eyɛ mli akɛ onyɛɛɛ otsu babaoo tamɔ bɔ ni ofeɔ be ko ni eho lɛ.—Kanemɔ Hebribii 6:10-12.\n8. Mɛɛ gbɛ nɔ wiemɔi ni yɔɔ 1 Yohane 2:15-17 lɛ baanyɛ aye abua bo ni okahã heloonaa nibii he ojwɛŋmɔ?\n8 Kaahã heloonaa nibii he ojwɛŋmɔ. Ŋmɛnɛ lɛ, mɛi pii ni yɔɔ je lɛ mli lɛ yeɔ amɛtsui yɛ heloonaa nibii ahe. Shi kaaye otsui tuutu yɛ heloonaa nibii ahe ni no hã okpa Yehowa sɔɔmɔ. (Mat. 13:22) Ekolɛ owekumɛi, onanemɛi, loo mɛi krokomɛi ni jeee Yehowa tsuji lɛ baakɛɛ bo akɛ, ja oná shika pii dani ohe baajɔ bo yɛ shihilɛ mli. Shi kaabo saji ni tamɔ nakai lɛ toi. (Kanemɔ 1 Yohane 2:15-17.) Yehowa ewo shi akɛ, ebaadro bo nɔ fɛɛ nɔ ni he hiaa bo lɛ “yɛ be ni sa mli.” No hewɔ lɛ, okɛ ohiɛ afɔ̃ enɔ. Ebaakwɛ ni onine ashɛ nibii fɛɛ ni baahã ohemɔkɛyeli lɛ mli awa ni okaye otsui tuutu lɛ anɔ, ni ebaahã bo nibii ni he hiaa bo yɛ heloŋ gbɛfaŋ lɛ hu.—Heb. 4:16; 13:5, 6.\n9. Yɛ ŋaa ni awo yɛ Abɛi 22:3, 7 lɛ naa lɛ, mɛni hewɔ ehe miihia ni wɔkwɛ jogbaŋŋ koni wɔkafa shika kɛkɛ lɛ? Ni mɛni baaye abua wɔ ni wɔkpɛ yiŋ kpakpai?\n9 Kaafili nii kɛkɛ, ni kaafa shika hu kɛkɛ. (Kanemɔ Abɛi 22:3, 7.) Bei pii lɛ, kɛ́ mɔ ko miifã kɛmiijɛ he kome kɛmiiya he kroko lɛ, efiteɔ shika pii, ni ewaaa akɛ ebaamɔ nyɔmɔ. Bɔ ni afee ni okamɔ nyɔmɔ babaoo lɛ, tswaa ofai shi akɛ ofiliŋ nii kɛkɛ, ni ofaŋ shika hu kɛkɛ. Kɛ́ wɔkɛ naagba ko miikpe ni ehã wɔhao, tamɔ ekolɛ wɔmiikwɛ wɔwekunyo ko ni bɛ hewalɛ lɛ, ewaaa akɛ wɔbaafa shika, kɛkɛ lɛ sɛɛ mli lɛ, wɔna akɛ kulɛ ehe ehiaaa ni wɔfaa po. No hewɔ lɛ, kɛ́ oyaje shihilɛ ko ni tamɔ nakai lɛ mli lɛ, ‘sɔlemɔ ni okɛ hiɛdɔɔ akpa Yehowa fai’ ni eye ebua bo ni okpɛ yiŋ kpakpai. Yehowa baahã osɔlemɔ lɛ hetoo. Ebaadro bo Nyɔŋmɔ toiŋjɔlɛ lɛ, ni no ‘baabu otsui kɛ ojwɛŋmɔ he,’ ni tsɔɔ akɛ, ebaahã ojwɛŋmɔŋ akã bo shi ni onyɛ osusu saji ahe jogbaŋŋ dani okpɛ oyiŋ.—Fip. 4:6, 7; 1 Pet. 5:7.\n10. Te wɔbaafee tɛŋŋ wɔná nanemɛi hei?\n10 Okɛ nanemɛi kpakpai abɔ. Gbaa onanemɛi, titri lɛ mɛi ni etsɔ oshihilɛ lɛ mli pɛŋ lɛ, bɔ ni onuɔ he ohãa kɛ naagbai ni okɛkpeɔ. Kɛ́ ofee nakai lɛ, ebaanyɛ ehã onu he tamɔ nɔ ni awo jatsu ko yɛ onɔ. (Jaj. 4:9, 10) Mɛi ni okɛbɔ naanyo yɛ he ni tsutsu ko lɛ osɔmɔɔ yɛ lɛ baakã he afee onanemɛi. Shi amrɔ nɛɛ ni oba asafo hee mli lɛ, ehe miihia ni oná nanemɛi hei. Kaimɔ akɛ, ja ofee ohe mɔ ko ni anyɛɔ abɛŋkɛɔ lɛ ni akɛ lɛ gbaa sane dani mɛi baasumɔ ni amɛkɛ bo abɔ naanyo. No hewɔ lɛ, te obaafee lɛ tɛŋŋ? Gbaa mɛi krokomɛi niiashikpamɔi kpakpai ni oná yɛ Yehowa sɔɔmɔ lɛ mli lɛ, koni amɛna bɔ ni Yehowa sɔɔmɔ lɛ ehã oná miishɛɛ. Kɛ́ asafoŋbii lɛ ateŋ mɛi komɛi enaaa nɔ hewɔ ni onyaa be fɛɛ sɔɔmɔ lɛ he nakai po lɛ, mɛi krokomɛi baasumɔ ni amɛle be fɛɛ sɔɔmɔ nitsumɔ lɛ he saji babaoo, ni amɛbaatsɔmɔ onanemɛi. Kɛ̃lɛ, kwɛmɔ jogbaŋŋ ni ekaba lɛ akɛ be fɛɛ be lɛ, oowie sɔɔmɔ hegbɛi ni oná loo nibii ni onyɛ otsu yɛ Yehowa sɔɔmɔ lɛ mli lɛ ahe, ni asaŋ, kaawie oshihilɛ ni etsake lɛ he nyanyaanya.\n11. Mɛni obaanyɛ ofee koni miishɛɛ ahi ogbalashihilɛ lɛ mli?\n11 Kɛ́ ohefatalɔ lɛ náaa gbɔmɔtsoŋ hewalɛ kpakpa, ni no hewɔ ehe bahia ni nyɛshi be fɛɛ sɔɔmɔ lɛ mli lɛ, kaashwa lɛ. Nakai nɔŋŋ kɛ́ bo onáaa gbɔmɔtsoŋ hewalɛ kpakpa lɛ, kaanu he akɛ ogba ohefatalɔ lɛ naa. Kaimɔ akɛ, nyɛtsɔ “heloo kome,” ni nyɛwo Yehowa shi akɛ nyɛbaasumɔ nyɛhe yɛ shihilɛ fɛɛ shihilɛ mli. (Mat. 19:5, 6) Kɛ́ ekolɛ hɔ ni yaba ni nyɛshi be fɛɛ sɔɔmɔ lɛ mli lɛ, hã obi lɛ ana akɛ ehe miihia bo kwraa fe be fɛɛ sɔɔmɔ nitsumɔ lɛ. Hã ele akɛ obuɔ lɛ akɛ eji “jweremɔnɔ” ni jɛ Nyɔŋmɔ ŋɔɔ. (Lala 127:3-5) Yɛ nakai beiaŋ nɔŋŋ lɛ, gbaa obi lɛ niiashikpamɔi ni woɔ mɔ hewalɛ ni oná yɛ be fɛɛ sɔɔmɔ nitsumɔ lɛ mli lɛ. Kɛ́ ofee nakai lɛ, no baawo lɛ hewalɛ ni esɔmɔ Yehowa kɛ miishɛɛ ewala gbii fɛɛ tamɔ bɔ ni ofee lɛ.\nNƆ NI MƐI KROKOMƐI BAANYƐ AFEE KƐYE AMƐBUA\n12. (a) Mɛni wɔbaanyɛ wɔfee kɛye wɔbua be fɛɛ sɔɔlɔi koni amɛya nɔ amɛsɔmɔ? (b) Kɛ́ mɔ ko shi be fɛɛ sɔɔmɔ lɛ mli lɛ, mɛni wɔbaanyɛ wɔfee kɛye wɔbua lɛ?\n12 Nyɛmimɛi pii feɔ nɔ ni amɛbaanyɛ, akɛ aŋkroaŋkroi, kɛ akɛ asafo, kɛyeɔ amɛbuaa mɛi ni yɔɔ be fɛɛ sɔɔmɔ lɛ mli lɛ koni amɛya nɔ amɛsɔmɔ, ni amɛsa yijiemɔ waa. Akɛ nɔkwɛmɔnɔ lɛ, amɛwoɔ be fɛɛ sɔɔlɔi lɛ hewalɛ ni amɛya nɔ amɛsɔmɔ, amɛyeɔ amɛbuaa amɛ kɛ shika loo heloonaa nibii krokomɛi, loo amɛyeɔ amɛbuaa amɛ kɛ amɛwekumɛi ni amɛshi yɛ sɛɛ lɛ akwɛmɔ. (Gal. 6:2) Kɛ́ be fɛɛ sɔɔlɔ ko baje osafo lɛ mli lɛ, kaaná jwɛŋmɔ lɛ akɛ, etsuuu esɔɔmɔ lɛ he nii jogbaŋŋ aloo eyafee nɔ ko, ni no hewɔ ahã eba lɛ. * Moŋ lɛ, ye obua lɛ. Heremɔ lɛ atuu, ni ojie eyi yɛ nitsumɔ ni etsu lɛ hewɔ, kɛ́ ekolɛ hela loo gbɔlɛ hãaa enyɛ etsu babaoo tamɔ be ko ni eho lɛ po. Okɛ lɛ agba sane koni ole lɛ jogbaŋŋ. Feemɔ nɔ ni obaanyɛ koni oná nilee, hesai, kɛ niiashikpamɔi pii ni eyɔɔ lɛ he sɛɛ.\nNƆ NI OBAANYƐ OFEE KƐYE OBUA AMƐ\nYe obua amɛ ni amɛná nibii ni he baahia amɛ lɛ (Kwɛmɔ kuku 13)\nHã amɛfata ohe yɛ shiɛmɔ nitsumɔ lɛ mli (Kwɛmɔ kuku 14)\n13. Mɛni wɔbaanyɛ wɔfee kɛye wɔbua mɛi ni eshi be fɛɛ sɔɔmɔ lɛ mli loo atsake amɛnitsumɔ lɛ?\n13 Shishijee lɛ, ekolɛ ehe baahia ni oye obua amɛ koni amɛná he ko amɛwɔ, kɛ nitsumɔ amɛtsu, ni otsɔɔ amɛ he ni afoɔ tsɔne yɛ. Agbɛnɛ hu, ekolɛ ehe baahia ni ohã amɛle nibii komɛi tamɔ toowoo kɛ inshuɔransi he saji. Nɔ ni fe fɛɛ lɛ, bɔɔ mɔdɛŋ ni okɛ ohe awo amɛshihilɛ mli koni ona nɔ ni obaanyɛ ofee kɛye obua amɛ. Ekolɛ amɛ loo amɛwekunyo ko bɛ hewalɛ, amɛhefatalɔ loo mɔ ko ni amɛsumɔɔ waa lɛ eje mli, * loo amɛhiɛ tseɔ nyɛmimɛi ni amɛshi yɛ he ni tsutsu ko lɛ amɛsɔmɔɔ yɛ lɛ waa. Nibii nɛɛ fɛɛ baanyɛ ahã amɛhao loo amɛye awerɛho, ekolɛ kɛ́ eshwɛ amɛ kome too, ni ebaahe be dani amɛbaana nibii anaa. Kɛ̃lɛ, esaaa akɛ ohãa amɛnuɔ he akɛ amɛnii efee mɔbɔ.\n14. Mɛɛ gbɛ nɔ nyɛmimɛi lɛ ye amɛbua nyɛmi yoo ko be ni eyaje amɛsafo lɛ mli?\n14 Kɛ́ okɛ nyɛmimɛi ni eshi be fɛɛ sɔɔmɔ lɛ mli loo atsake amɛnitsumɔ lɛ fee ekome kɛtsu nii yɛ shiɛmɔ nitsumɔ lɛ mli, ni amɛna bɔ ni osɔmɔɔ Yehowa kɛ ekãa lɛ, ebaanyɛ eye ebua amɛ waa. Nyɛmi yoo ko ni kɛ afii pii sɔmɔ yɛ maŋsɛɛ lɛ wie akɛ: “Yɛ he ni no mli lɛ misɔmɔɔ yɛ lɛ, mifeɔ Biblia mli nikasemɔi daa gbi.” Shi ekɛfata he akɛ: “Be ni miba biɛ lɛ, kɛ́ mitee shiɛmɔ lɛ, mináaa hegbɛ makane ŋmalɛ loo majie vidio po matsɔɔ mɔ ko. Shi kɛ́ nyɛmimɛi lɛ yaafee sɛɛkuukɛsaramɔi kɛ Biblia mli nikasemɔi lɛ, amɛhãa mifataa amɛhe. Be ni mina ekãa ni nyɛmimɛi lɛ yɔɔ, kɛ Biblia mli nikasemɔi ni amɛfeɔ lɛ, ehã mina akɛ mi hu manyɛ maná Biblia mli nikaselɔi. Mikase bɔ ni afeɔ akɛ mɛi ni yɔɔ shikpɔŋkuku hee nɛɛ mli lɛ jeɔ sanegbaa shishi. Nibii nɛɛ fɛɛ hã miná miishɛɛ ekoŋŋ.”\nYAA NƆ OFEE NƆ NI OBAANYƐ!\nKwɛmɔ bɔ ni obaafee otsu babaoo yɛ he ni otee lɛ (Kwɛmɔ kuku 15-16) *\n15. Kɛ́ oshi be fɛɛ sɔɔmɔ lɛ mli loo atsake nitsumɔ ni otsuɔ lɛ, mɛni esa akɛ ofee?\n15 Kɛ́ oshi be fɛɛ sɔɔmɔ lɛ mli loo atsake nitsumɔ ni otsuɔ lɛ, yaa nɔ osɔmɔ Yehowa. Kaanu he akɛ tsakemɔ lɛ tsɔɔ akɛ obɔɔɔ mɔdɛŋ, loo ohe bɛ sɛɛnamɔ. Okɛ ohiɛ afɔ̃ shi koni ona nibii ni Yehowa feɔ ehãa bo lɛ, ni oya nɔ oshiɛ. Kasemɔ blema Kristofoi anɔkwafoi lɛ. Be ni amɛgbɛ amɛshwã lɛ, ‘amɛkpa shikpɔŋ lɛ nɔ fɛɛ ni amɛjaje wiemɔ lɛ he sane kpakpa lɛ amɛtsɔɔ.’ (Bɔf. 8:1, 4) Kɛ́ bo hu otee nɔ oshiɛ ekɔɔɔ he eko he ni oyaje lɛ, ebaanyɛ ewo yibii kpakpai. Nyɛmimɛi gbɛgbalɔi komɛi ni ashwie amɛ kɛje maŋ nɔ he ni amɛyɔɔ lɛ ná enɛ mli niiashikpamɔ. Amɛtee maŋ kroko ni bɛŋkɛ jɛmɛ ni shiɛlɔi ni wieɔ amɛwiemɔ lɛ ahe miihia waa yɛ lɛ, ni amɛyashiɛ. Yɛ nyɔji fioo pɛ mli lɛ, ato kui hei ashishi yɛ nakai maŋ lɛ nɔ, ni kui nɛɛ shwere waa.\n16. Mɛni baaye abua bo ni oná miishɛɛ yɛ he ni osɔmɔɔ yɛ amrɔ nɛɛ?\n16 Biblia lɛ kɛɔ akɛ, ‘miishɛɛ ni Yehowa hãa anáa lɛ ji wɔhewalɛ.’ (Neh. 8:10, shn.) Be fɛɛ be lɛ, esa akɛ wɔkai akɛ, wekukpaa kpakpa ni yɔɔ wɔ kɛ Yehowa teŋ lɛ ji nɔ titri ni hãa wɔná miishɛɛ, jeee nitsumɔ ni wɔtsuɔ lɛ, ekɔɔɔ he eko bɔ ni wɔsumɔɔ nitsumɔ lɛ wɔhãa. No hewɔ lɛ, yaa nɔ ofee nibii ni baahã okɛ Yehowa teŋ wekukpaa lɛ mli awa, ni ohã etsɔɔ bo nii, etsɔɔ bo gbɛ, ni eye ebua bo. Kaimɔ akɛ, bɔ ni ojɛ otsui fɛɛ mli oye obua mɛi ni yɔɔ he ni tsutsu ko lɛ osɔmɔɔ yɛ lɛ hewɔ oná jɛmɛ he miishɛɛ waa lɛ. Feemɔ nakai nɔŋŋ yɛ he ni oyaje lɛ, ni Yehowa baaye abua bo ni oná jɛmɛ hu he miishɛɛ.—Jaj. 7:10.\n17. Mɛni esa akɛ wɔhã ehi wɔjwɛŋmɔ mli be fɛɛ be yɛ nitsumɔ ni wɔtsuɔ amrɔ nɛɛ he?\n17 Esaaa akɛ wɔhiɛ kpaa nɔ akɛ, nitsumɔ ni wɔtsuɔ amrɔ nɛɛ baaba naagbee, shi wɔbaaya nɔ wɔsɔmɔ Yehowa kɛya naanɔ. Ekolɛ jeee nitsumɔ ni wɔtsuɔ amrɔ nɛɛ nɔŋŋ wɔbaatsu yɛ jeŋ hee lɛ mli. Aleksey, ni wɔtsĩ etã kɛtsɔ hiɛ lɛ, nuɔ he akɛ, tsakemɔi ni eba yɛ egbɛfaŋ amrɔ nɛɛ miisaa lɛ kɛmiihã jeŋ hee lɛ. Ewie akɛ: “Mile akɛ Yehowa yɛ, ni mile hu akɛ jeŋ hee lɛ baaba. Shi amrɔ nɛɛ, minaa Yehowa tamɔ nɔ ni edamɔ mihiɛ, ni jeŋ hee lɛ hu, minaa lɛ tamɔ wɔ́ nɔŋŋ ebaaba.” (Bɔf. 2:25) Ekɔɔɔ he eko nɔ ni wɔtsuɔ amrɔ nɛɛ lɛ, nyɛhãa wɔyaa nɔ wɔfea nibii ni baahã wɔ kɛ Yehowa teŋ wekukpaa lɛ mli awa. Yehowa shiŋ wɔ kɔkɔɔkɔ, moŋ lɛ, ebaaye ebua wɔ ni wɔkɛ miishɛɛ asɔmɔ lɛ kɛ wɔnyɛmɔ fɛɛ, ekɔɔɔ he eko he ni wɔsɔmɔɔ lɛ yɛ.—Yes. 41:13.\nKɛ́ wɔshi be fɛɛ sɔɔmɔ nitsumɔ lɛ mli loo atsake wɔnitsumɔ lɛ, mɛni baaye abua wɔ?\nMɛni wɔbaanyɛ wɔfee kɛye wɔbua nyɛmimɛi ni eshi be fɛɛ sɔɔmɔ lɛ mli loo atsake amɛnitsumɔ lɛ?\nMɛni baaye abua wɔ ni wɔya nɔ wɔsɔmɔ Yehowa?\n^ kk. 5 Bei komɛi lɛ, be fɛɛ sɔɔlɔi krɛdɛi komɛi ashihilɛ eŋmɛɛɛ amɛ gbɛ ni amɛhi be fɛɛ sɔɔmɔ lɛ mli. Yɛ mɛi krokomɛi hu agbɛfaŋ lɛ, atsakeɔ nitsumɔ ni amɛtsuɔ lɛ. Yɛ nikasemɔ nɛɛ mli lɛ, wɔbaasusu naagbai ni nyɛmimɛi nɛɛ kɛkpeɔ lɛ ekomɛi ahe, ni wɔkwɛ bɔ ni amɛbaafee amɛtsu naagbai nɛɛ ahe nii. Agbɛnɛ hu, wɔbaakwɛ nɔ ni mɛi krokomɛi baanyɛ afee kɛwo amɛ hewalɛ ni amɛye amɛbua amɛ, kɛ shishitoo mlai ni baanyɛ aye abua wɔ fɛɛ kɛ́ wɔshihilɛ tsake.\n^ kk. 4 Nyɛmimɛi hii pii hu yɛ ni afii abɔ ni amɛye lɛ hewɔ lɛ, amɛtu sɔ̃i ni tsiitsii ni amɛtsuɔ he nii lɛ ekomɛi amɛwo nyɛmimɛi hii ni darako tamɔ amɛ lɛ adɛŋ. Kwɛmɔ sane ni yitso ji, “Kristofoi Ni Edara Yɛ Afii Amli—Yehowa Hiɛ Sɔɔ Anɔkwa Ni Nyɛyeɔ Lɛ Lɛ,” ni je kpo yɛ September 2018 Buu-Mɔɔ lɛ mli lɛ, kɛ sane ni yitso ji, “Yaa Nɔ Osɔmɔ Yehowa Kɛ Miishɛɛ Kɛ́ Oshihilɛ Tsake Po,” ni je kpo yɛ October 2018 Buu-Mɔɔ lɛ mli lɛ.\n^ kk. 12 Kɛ́ be fɛɛ sɔɔlɔ ko shi asafo ko mli lɛ, esa akɛ asafoŋ onukpai lɛ aŋma ehe yijiemɔ wolo, ni ji wolo ni atsɔɔ nɔ akɛ shiɛlɔi akaadi majeɔ lɛ, ni amɛkɛmaje asafo ni etee lɛ oya nɔŋŋ, koni mɔ lɛ anyɛ aya nɔ asɔmɔ akɛ gbɛgbalɔ, asafoŋ onukpa, loo asafoŋ sɔɔlɔ.\n^ kk. 13 Kwɛmɔ 2018 Awake! No. 3 lɛ mli saji ni yitsei ji, “The Agony of Grief,” (Gbele Yɛ Dɔlɛ Waa); “What to Expect,” (Bɔ Ni Nibii Baaya Lɛ Ahã); “Coping With Grief—What You Can Do Today,” (Bɔ Ni Obaafee Odamɔ Dɔlɛ Lɛ Naa—Nɔ Ni Obaanyɛ Ofee Bianɛ); kɛ “The Best Help for Those Who Grieve,” (Nɔ Ni Fe Fɛɛ Ni Baanyɛ Aye Abua Mɛi Ni Yeɔ Awerɛho Lɛ).\n^ kk. 57 MFONIRI LƐ HE SANE: Gbalashihilɛ mli bii komɛi ashihilɛ eŋmɛɛɛ amɛ gbɛ ni amɛya nɔ amɛsɔmɔ akɛ maŋsɛɛ sɔɔlɔi dɔŋŋ, ni amɛkɛ asafo ni amɛsɔmɔɔ yɛ mli lɛ miiye shɛɛ kɛ amɛhiŋmɛiiaŋ yaafonui.\n^ kk. 59 MFONIRI LƐ HE SANE: Gbalashihilɛ mli bii nɛɛ eku amɛsɛɛ kɛba amɛmaŋ, ni amɛkɛ hiɛdɔɔ miisɔle kɛmiikpa Yehowa fai ni eye ebua amɛ ni amɛnyɛ amɛtsu naagbai ni amɛkɛkpeɔ lɛ ahe nii.\n^ kk. 61 MFONIRI LƐ HE SANE: Yehowa yelikɛbuamɔ naa lɛ, gbalashihilɛ mli bii nɛɛ ebɔi sɔɔmɔ ekoŋŋ akɛ be fɛɛ sɔɔlɔi. Amɛkɛ wiemɔ ni amɛkase be ni amɛsɔmɔɔ akɛ maŋsɛɛ sɔɔlɔi lɛ miitsu nii kɛmiiye gbɔi ni yɔɔ amɛsafo hee lɛ shikpɔŋkuku lɛ mli lɛ odase.\n“Wɔŋmɛɛɛ Sɔɔmɔ Lɛ He”!\nHã Osuɔmɔ Lɛ Aya Nɔ Afa Ni Eteke Nɔ\n“Mɛi Ni Boɔ Bo Toi Lɛ” Yi Baaná Wala\nYohane Baptisilɔ Lɛ—Ehãaa Nɔ Ko Nɔ Ko Afite Emiishɛɛ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ August 2019\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ August 2019\nBUU-MƆƆ—NIKASEMƆ NƆ August 2019


Shika tsuru námɔ wa ni ejara hu wa. Shi mɛi akpekpei abɔ ená nɔ ko ni jara wa kwraa fe shika tsuru, nɔ ko ni “atseee shika aheee.” Ani ole nɔ ni ji? No ji Biblia mli nilee.—Hiob 28:12, 15.\nWƆBAANYƐ wɔkɛ mɛi ni kɛ tsui krɔŋŋ kaseɔ Biblia lɛ ato mɛi ni miitao shika tsuru he. Mɛi ni tamɔ nɛkɛ lɛ, kɛ hiɛdɔɔ pɛiɔ Ŋmalɛi lɛ amli be fɛɛ be bɔ ni afee ni amɛná nilee ni nɔ bɛ ni yɔɔ mli lɛ he sɛɛ. Yɛ sane nɛɛ mli lɛ, wɔkɛ gbɛi ni wɔtsɔɔ nɔ wɔkaseɔ Biblia lɛ baato gbɛi srɔtoi etɛ komɛi ni atsɔɔ nɔ anáa shika tsuru lɛ he, ni wɔkwɛ nɔ ni wɔbaanyɛ wɔkase yɛ mli.\nBE NI ONA ANƆKWALE LƐ KLƐŊKLƐŊ KWRAA\nBei komɛi lɛ, mɛi naa shika tsuru yɛ fai anaa kɛ hei krokomɛi ni tamɔ nakai. Shika tsuru ni anáa yɛ hei nɛɛ adalɛ fɛɛ baashɛ maŋtsɛsi yitso, ni eyɛ mli aahu dani anáa eko. Ekã shi faŋŋ akɛ, kɛ́ onyiɛ ni oyana eko nakai lɛ, omii baashɛ ohe waa, ni obaagbɛ ohiŋmɛiiaŋ jogbaŋŋ okwɛ jɛmɛ niiaŋ fɛɛ akɛ aleenɔ obaaná eko ofata he lo.\nEeenyɛ efee akɛ, nakai nɔŋŋ omii shɛ ohe waa gbi klɛŋklɛŋ ni Yehowa Odasefonyo ko ba oŋɔɔ koni ekɛ bo abasusu hiɛnɔkamɔ kpakpa ni yɔɔ Biblia lɛ mli lɛ he lɛ. Ŋwanejee ko bɛ he akɛ, okaiɔ nɔ klɛŋklɛŋ ni etsɔɔ bo kɛjɛ Biblia lɛ mli lɛ jogbaŋŋ. Ekolɛ, etsɔɔ bo Nyɔŋmɔ gbɛ́i Yehowa lɛ. (Lala 83:19) Aloo, ehã ole akɛ obaanyɛ obatsɔ Nyɔŋmɔ naanyo. (Yak. 2:23) Ekã shi faŋŋ akɛ, nɔ ni etsɔɔ bo lɛ ta otsuiŋ amrɔ nɔŋŋ, ni oshwe waa akɛ ole nibii krokomɛi yɛ Biblia lɛ mli.\nBE NI AKƐ BO BƆI BIBLIA LƐ KASEMƆ\nAnyɛɔ anáa shika tsuru yɛ fai kɛ nujɔi amli hu. Bei komɛi lɛ, shika tsuru ni yabuaa ehe naa yɛ hei nɛɛ fa waa. No hewɔ lɛ, kɛ́ mɔ ko mia ehiɛ etsa faa lɛ mli jogbaŋŋ lɛ, ebaanyɛ ená saŋŋ bɔ ni kɛ́ ehɔ̃ɔ lɛ, ebaaná dɔlai akpekpei abɔ.\nBe ni Yehowa Odasefoi kɛ bo bɔi Biblia lɛ kasemɔ lɛ, ekolɛ onu he tamɔ mɔ ko ni miitao shika tsuru yɛ faa ko ni ale akɛ afɔɔ shika tsuru námɔ yɛ mli lɛ mli. Ojwɛŋ ŋmalɛi srɔtoi anɔ, ni enɛ hã Biblia mli nilee ni oyɔɔ lɛ tee hiɛ waa. Be ni okɛ miishɛɛ susuɔ nibii kpakpai ni okase yɛ Biblia lɛ mli lɛ ahe lɛ, oyɔse bɔ ni obaafee ohã wekukpaa ni yɔɔ okɛ Yehowa teŋ lɛ mli awa, oya nɔ ohi esuɔmɔ lɛ mli, ni oná naanɔ wala.—Yak. 4:8; Yuda 20, 21.\nAni okɛ hiɛdɔɔ kaseɔ Biblia lɛ tamɔ bɔ ni mɛi ni taoɔ shika tsuru lɛ gboɔ he deŋme lɛ?\nEkolɛ, okɛ hiɛdɔɔ pɛi Biblia lɛ mli, tamɔ bɔ ni mɛi ni yatsaa fai amli kɛtaoɔ shika tsuru lɛ kɛ hiɛdɔɔ feɔ lɛ, koni ole nibii pii yɛ mli. Be ni okase Biblia mli shishijee anɔkwalei lɛ ogbe naa lɛ, ofee tsakemɔi yɛ oshihilɛ mli, ojɔɔ ohe nɔ ohã Yehowa, ni abaptisi bo.—Mat. 28:19, 20.\nYAA NƆ OKASE NII!\nBei komɛi lɛ, anáa shika tsuru yɛ tɛi amli. Mɛi tsaa tɛi nɛɛ, amɛjwaraa, ni amɛshiɔ ni eboɔ mɔnyɔmɔnyɔ bɔ ni afee ni amɛnyɛ amɛjie shika tsuru lɛ yɛ mli. Kɛ́ oyana tɛi lɛ ni aatsu amɛhe nii lɛ, obɔleŋ akɛ abaaná shika tsuru yɛ amɛmli. Shika tsuru bibioo pɛ anáa yɛ tɛi lɛ amli. Anɔkwa, kɛ́ ajwara tɛ ni tsiimɔ miihe ashɛ sɛmɛnti baagii enyɔ lɛ, ekolɛ shika tsuru ni abaaná yɛ mli lɛ tsiimɔ shɛɛɛ bleedi kome tsiimɔ! Fɛɛ sɛɛ lɛ, mɛi gboɔ deŋme amɛyatsaa.\nKɛ́ mɔ ko kase “Kristo lɛ he shishijee tsɔɔmɔ lɛ” egbe naa lɛ, esaaa akɛ ekɛwaa jɛmɛ; esa akɛ eya nɔ ekase nii. (Heb. 6:1, 2) Be fɛɛ be ni wɔbaakase Biblia lɛ, esa akɛ wɔbɔ mɔdɛŋ waa wɔtao nibii hei yɛ mli. Kɛ́ wɔkɛ afii pii ekase Biblia lɛ, ekolɛ wɔnáŋ enɛ feemɔ mlɛo. No hewɔ lɛ, mɛni baaye abua wɔ?\nBe fɛɛ be ni obaakane Biblia lɛ, hã ehi ojwɛŋmɔŋ akɛ, nɔ ko hee yɛ ni obaanyɛ okase yɛ mli. Susumɔ nɔ fɛɛ nɔ ni awie yɛ nɔ ni okaneɔ lɛ mli lɛ he jogbaŋŋ. Kasemɔ nii waa, ni obaaná Nyɔŋmɔ he nilee babaoo. (Rom. 11:33) Dɛŋdadei ni Yehowa asafo lɛ kɛduro wɔ ni wɔkɛtao nibii amli lɛ hu baanyɛ aye abua bo ni ole babaoo. No hewɔ lɛ, okɛ fɛɛ atsu nii jogbaŋŋ. Kɛ́ ootao Biblia mli sanebimɔ ko hetoo lɛ, too otsui shi ni otao nii amli jogbaŋŋ. Bi mɛi krokomɛi ni amɛtsɔɔ bo ŋmalɛi kɛ asafo lɛ woji lɛ amli saji ni eye ebua amɛ ni ewo amɛ hewalɛ, ni ogba amɛ nibii ni oná he miishɛɛ be ni okaseɔ Nyɔŋmɔ Wiemɔ lɛ.\nShi jeee nilee lɛ ni obaaná lɛ babaoo lɛ ji nɔ ni he hiaa. Bɔfo Paulo kɛɛ “nilee woɔ ehe nɔ.” (1 Kor. 8:1) No hewɔ lɛ, yaa nɔ oba ohe shi, ni ofee nibii ni baahã ohemɔkɛyeli lɛ mli awa be fɛɛ be. Kɛ́ okɛ oweku lɛ fee ekome kɛkase Biblia lɛ daa otsi, ni ohe be kɛkase Biblia lɛ akɛ mɔ aŋkro lɛ, ebaaye ebua bo ni oya nɔ ohi shi yɛ Yehowa mlai kɛ eshishitoo mlai lɛ anaa, ni ebaatsirɛ bo ni oye obua mɛi krokomɛi. Nɔ ni fe fɛɛ lɛ, omii baashɛ ohe, ejaakɛ oná nɔ ko ni jara wa kwraa fe shika tsuru.—Abɛi 3:13, 14.\nKɛmaje Mɔ Ko Kɛmaje Mɔ Ko Nɔ ko ni Jara Wa Kwraa Fe Shika Tsuru\nWeku Jamɔ: Naagbai ni Akɛkpeɔ—Sɛɛnamɔi ni Yɔɔ He


‘Amɛwo Asafoi Lɛ Ahewalɛ’ (Bɔfoi 15:41)\n‘Ye Nyɔŋmɔ Maŋtsɛyeli lɛ He Odase Kɛmɔ Shi’\nKANEMƆ YƐ Azerbaijani Azerbaijani (Cyrillic) Blɔfo Ga Germany Norway Poland Sinhala\n‘Amɛwo Asafoi Lɛ Ahewalɛ’\nNɔkwɛlɔi gbɛfalɔi yeɔ amɛbuaa asafoi lɛ koni amɛhe awa yɛ hemɔkɛyeli lɛ mli\nEdamɔ Bɔfoi lɛ Asaji 15:36–16:5 lɛ nɔ\n1-3. (a) Namɔ ji mɔ hee ni fata Paulo he kɛfãa gbɛ lɛ, ni mɛɛ gbɔmɔ nɛkɛ eji? (b) Mɛni wɔbaakase yɛ yitso nɛɛ mli?\nBENI bɔfo Paulo kɛ oblanyo fioo ko nyiɛ gbɛi dokoidokoi ní kamɔ maji lɛ ateŋ lɛ nɔ kɛyaa lɛ, ekwɛ oblanyo lɛ gãa ni esusu nɔ ni ebaatsu wɔsɛɛ lɛ he. Atsɛɔ oblanyo nɛɛ Timoteo. No mli lɛ Timoteo yɛ eblahiiaŋ, ni ekolɛ eye aaafee afii 20. Beni amɛyaa amɛhiɛ fiofio yɛ amɛgbɛfãa ni ji klɛŋklɛŋ nɔ̃ kwraa nɛɛ mli lɛ, belɛ Timoteo kɛ shĩa teŋ miijekɛ. Beni hulu nyɔɔ shi lɛ, amɛtswa Listra kɛ Ikoniom amɛfɔ̃ amɛ sɛɛ. Mɛɛ shihilɛ amɛkɛbaayakpe? Akɛni enɛ ji gbɛ ni ji enyɔ ni Paulo fãa akɛ maŋsɛɛ shiɛlɔ hewɔ lɛ, ele shihilɛi ni amɛbaanyɛ amɛkɛkpe. Ele akɛ amɛkɛ osharai kɛ naagbai babaoo baakpe. Ani oblanyo fioo ni fata ehe nɛɛ baanyɛ adamɔ naagbai nɛɛ anaa?\n2 Paulo yɛ hekɛnɔfɔɔ yɛ Timoteo mli, fe bɔ ni ekolɛ oblanyo fioo ni baa ehe shi nɛɛ diɛŋtsɛ po naa ehe. Nibii komɛi ni tee nɔ etsɛko tsɔ lɛ ha Paulo na akɛ ehe miihia waa ni ená mɔ ko ni sa ni ekɛfã gbɛ lɛ. Paulo le akɛ nitsumɔ ni amɛbaayatsu—asafoi lɛ asaramɔ kɛ amɛhewalɛwoo—lɛ baabi ní ekɛ mɔ ni baafata ehe kɛfã gbɛ lɛ afi shi shiŋŋ, ní amɛjwɛŋmɔ hu afee ekome. Mɛni hewɔ ekolɛ Paulo nu he nakai lɛ? Eeenyɛ efee akɛ enɛ jɛ béi ni kɛ mligbalamɔ ba ekɛ Barnaba teŋ lɛ hu hewɔ.\n3 Yɛ yitso nɛɛ mli lɛ, wɔbaakase gbɛ ni hi fe fɛɛ ni esa akɛ atsɔ nɔ asaa béi lɛ he saji babaoo. Kɛfata he lɛ, wɔbaakase nɔ hewɔ ni Paulo hala Timoteo akɛ ehefatalɔ gbɛfalɔ lɛ, ni wɔbaanu nitsumɔ ni he hiaa waa ni mɛi ni sɔmɔɔ akɛ nɔkwɛlɔi gbɛfalɔi ŋmɛnɛ lɛ tsuɔ lɛ shishi jogbaŋŋ.\n‘Ha Wɔku Wɔsɛɛ Wɔyasara Nyɛmimɛi Lɛ’ (Bɔfoi lɛ Asaji 15:36)\n4. Mɛni Paulo to eyiŋ akɛ ebaayafee yɛ egbɛfãa ni ji enyɔ akɛ maŋsɛɛ shiɛlɔ lɛ mli?\n4 Yɛ yitso ni tsɔ hiɛ lɛ mli lɛ, wɔkase akɛ atsu nyɛmimɛi ejwɛ—Paulo, Barnaba, Yuda, kɛ Sila—koni amɛkɛ yiŋ ni nɔyeli kuu lɛ ekpɛ yɛ ketiafoo sane lɛ he lɛ ayawo asafo ni yɔɔ Antiokia lɛ hewalɛ. Mɛni Paulo fee yɛ no sɛɛ? Ekɛ gbɛfãa hee he gbɛjianɔtoo ko fɔ̃ Barnaba hiɛ, ni ekɛɛ lɛ akɛ: “Ha wɔku wɔsɛɛ wɔyasara wɔnyɛmimɛi lɛ yɛ maŋ fɛɛ maŋ ní wɔjaje Nuŋtsɔ [Yehowa] wiemɔ lɛ yɛ mli lɛŋ, ni wɔkwɛ bɔ ni amɛyɔɔ.” (Bɔf. 15:36) Paulo etsɔɔɔ akɛ amɛyasara mɛi hei ni etsɔmɔ Kristofoi nɛɛ kɛkɛ, tamɔ bɔ ni asaraa nanemɛi kɛkɛ lɛ. Bɔfoi lɛ Asaji lɛ tsɔɔ yiŋtoo hewɔ ni Paulo fã gbɛ ni ji enyɔ akɛ maŋsɛɛ shiɛlɔ lɛ mli faŋŋ. Klɛŋklɛŋ lɛ, ebaaya nɔ ekɛ mlai ni nɔyeli kuu lɛ ewo lɛ aha asafoi lɛ. (Bɔf. 16:4) Nɔ ni ji enyɔ lɛ, akɛni Paulo ji nɔkwɛlɔ gbɛfalɔ hewɔ lɛ, etswa efai shi akɛ ebaatswa asafoi lɛ ema shi yɛ mumɔŋ, ní eye ebua amɛ ni amɛhe awa yɛ hemɔkɛyeli lɛ mli. (Rom. 1:11, 12) Mɛɛ gbɛ nɔ Yehowa Odasefoi asafo ni yɔɔ ŋmɛnɛ lɛ nyiɛɔ gbɛ ni bɔfoi lɛ je amɛfɔ̃ shi lɛ sɛɛ?\n5. Mɛɛ gbɛ Nɔyeli Kuu ni yɔɔ ŋmɛnɛ lɛ tsɔɔ nɔ ekɛ gbɛtsɔɔmɔ kɛ hewalɛwoo haa asafoi lɛ?\n5 Ŋmɛnɛ lɛ Kristo tsɔɔ Yehowa Odasefoi a-Nɔyeli Kuu lɛ nɔ etsɔɔ esafo lɛ gbɛ. Hii anɔkwafoi ni afɔ amɛ mu nɛɛ tsɔɔ woji aŋmalamɔ, woji akalamɔ, asafoŋ kpeei, kɛ gbɛi krokomɛi anɔ amɛkɛ gbɛtsɔɔmɔ kɛ hewalɛwoo haa asafoi ni yɔɔ je lɛŋ fɛɛ lɛ. Nɔyeli Kuu lɛ bɔɔ mɔdɛŋ hu koni ekɛ asafo fɛɛ asafo ashara kpaakpa. Amɛtsɔɔ nɔkwɛlɔi gbɛfalɔi anɔ amɛfeɔ nakai. Nɔyeli Kuu lɛ diɛŋtsɛ ehala asafoŋ onukpai akpei abɔ ni sa jogbaŋŋ yɛ je lɛŋ fɛɛ koni amɛsɔmɔ akɛ nɔkwɛlɔi gbɛfalɔi.\n6, 7. Mɛni ji nɔkwɛlɔi gbɛfalɔi lɛ anitsumɔi lɛ ekomɛi?\n6 Eji oti ni ma nɔkwɛlɔi gbɛfalɔi ni yɔɔ ŋmɛnɛ lɛ ahiɛ akɛ amɛná deka amɛha mɛi fɛɛ ni yɔɔ asafoi ni amɛyasaraa amɛ lɛ amli lɛ, ní amɛwo amɛ hewalɛ yɛ mumɔŋ. Mɛɛ gbɛ nɔ amɛtsɔɔ amɛfeɔ enɛ? Amɛkaseɔ nɔkwɛmɔnɔ ni Kristofoi ni hi shi yɛ klɛŋklɛŋ afii 100 lɛ mli, ní Paulo hu fata he lɛ fee lɛ. Paulo wo enaanyo nɔkwɛlɔ lɛ hewalɛ akɛ: “Shiɛmɔ wiemɔ lɛ, kã he, dekã yɛ jio, dekã bɛ jio, kã hiɛ, wo ŋaa, bɔɔ kɔkɔ yɛ tsuishitoo kɛ nitsɔɔmɔ fɛɛ mli. . . . Tsu sanekpakpajajelɔ nitsumɔ lɛ.”—2 Tim. 4:2, 5.\n7 Yɛ nakai wiemɔi lɛ anaa lɛ, nɔkwɛlɔ gbɛfalɔ lɛ—kɛ eŋa lɛ, kɛji ebote gbalashihilɛ mli lɛ—fataa shiɛlɔi ni yɔɔ asafo lɛ mli lɛ ahe kɛtsuɔ shiɛmɔ nitsumɔ lɛ fãi srɔtoi lɛ. Nɔkwɛlɔi gbɛfalɔi nɛɛ kɛ hiɛdɔɔ tsuɔ sɔɔmɔ nitsumɔ lɛ, ni amɛhe esa kɛ nitsɔɔmɔ—ni sui nɛɛ náa tooku lɛ nɔ hewalɛ kpakpa. (Rom. 12:11; 2 Tim. 2:15) Ale nɔkwɛlɔi gbɛfalɔi jogbaŋŋ akɛ amɛjɛɔ amɛsuɔmɔ mli amɛkɛ amɛhe shãa afɔle. Amɛjɛɔ amɛsuɔmɔ mli amɛsɔmɔɔ mɛi krokomɛi, ni kɛ́ nugbɔ miinɛ waa jio, hulu miitso waa jio lɛ, amɛfãa gbɛ amɛyasaraa asafoi lɛ, ni amɛyaa hei ni yɔɔ oshara po. (Fil. 2:3, 4) Nɔkwɛlɔi gbɛfalɔi lɛ jɛɔ Biblia lɛ mli amɛhaa wiemɔi hu, ni amɛkɛwoɔ asafo fɛɛ asafo hewalɛ, amɛtsɔɔ amɛ nii, ni amɛwoɔ amɛ ŋaa. Kɛ́ mɛi fɛɛ ni yɔɔ asafo lɛ mli lɛ kwɛ nɔkwɛlɔi gbɛfalɔi nɛɛ ajeŋba, ni amɛkase amɛhemɔkɛyeli lɛ, amɛnáa he sɛɛ waa.—Heb. 13:7.\n“Efee Béi” (Bɔfoi lɛ Asaji 15:37-41)\n8. Te Barnaba fee enii yɛ Paulo ninefɔ̃ɔ lɛ he eha tɛŋŋ?\n8 Barnaba kpɛlɛ sane ni Paulo kɛfɔ̃ ehiɛ akɛ ‘amɛyasara nyɛmimɛi lɛ’ nɔ. Amɛyi enyɔ lɛ amɛfee ekome kɛfã gbɛ pɛŋ, ni amɛle hei ni amɛbaaya lɛ, kɛ mɛi ni amɛbaayasara amɛ lɛ jogbaŋŋ. (Bɔf. 13:2–14:28) No hewɔ lɛ, ákɛ amɛyi enyɔ lɛ amɛaafee ekome kɛtsu nitsumɔ nɛɛ sa jogbaŋŋ, ni nilee hu yɛ mli. Shi naagba ko ba. Bɔfoi lɛ Asaji 15:37 lɛ bɔ amaniɛ akɛ: “Barnaba hiɛ kã nɔ akɛ amɛaaŋɔ Yohane ni atsɛ́ɔ lɛ Marko lɛ amɛfata amɛhe.” Jeee akɛ Barnaba miitsɔɔ esusumɔ kɛkɛ akɛ amɛŋɔ enyɛkwɛ bi Marko amɛfata he kɛfã gbɛ nɛɛ akɛ maŋsɛɛ shiɛlɔi, shi moŋ ‘ehiɛ kã nɔ’ akɛ esa akɛ amɛfee nakai.\n9. Mɛni hewɔ Paulo emiii nɔ ni Barnaba wie lɛ nɔ lɛ?\n9 Shi Paulo ekpɛlɛɛɛ. Mɛni hewɔ? Amaniɛbɔɔ lɛ kɛɛ akɛ: “Paulo lɛ, esusu akɛ esaaa akɛ amɛaaŋɔ [Marko] mɔ ni kpale yɛ amɛsɛɛ yɛ Pamfilia ni ekɛ amɛ eyaaa nitsumɔ lɛ amɛfata amɛhe.” (Bɔf. 15:38) Marko fata Paulo kɛ Barnaba he beni amɛfã gbɛ klɛŋklɛŋ akɛ maŋsɛɛ shiɛlɔi lɛ, shi ekɛ amɛ eyaaa kɛyagbeee naa. (Bɔf. 12:25; 13:13) Beni amɛje gbɛfãa lɛ shishi etsɛɛɛ nɔŋŋ lɛ, Marko shi amɛ yɛ Pamfilia, ni etee shĩa yɛ Yerusalem. Biblia lɛ etsɔɔɔ nɔ̃ hewɔ ni eshi kɛtee shĩa lɛ, shi ekã shi faŋŋ akɛ bɔfo Paulo bu nɔ ni Marko fee lɛ akɛ esaaa kwraa. Ekolɛ Paulo na Marko akɛ eji mɔ ko ni anyɛɛɛ akɛ he afɔ̃ enɔ.\n10. Beni Paulo kɛ Barnaba eyakpãaa gbee lɛ mɛni jɛ mli kɛba, ni mɛni amɛfee?\n10 Shi Barnaba ekpɛlɛɛɛ doo akɛ ja amɛkɛ Marko tee. Ni Paulo hu kɛɛ ekpɛlɛɛɛ ákɛ akɛ lɛ aya. Bɔfoi lɛ Asaji 15:39 lɛ kɛɛ akɛ: “No hewɔ lɛ efee béi aahu po ni eha amɛgbála amɛmli.” Barnaba ŋɔ Marko efata ehe ni amɛtsɔ̃ lɛlɛ mli kɛtee emaŋ yɛ Kipro ŋshɔkpɔ lɛ nɔ. Paulo kwɛ ehiɛ gbɛ, ni etsa egbɛfãa lɛ nɔ. Amaniɛbɔɔ lɛ kɛɛ akɛ: “Paulo lɛ, efã Sila efata ehe, ni beni nyɛmimɛi lɛ tuu lɛ amɛwo Nyɔŋmɔ duromɔ lɛ dɛŋ lɛ, eyiŋ.” (Bɔf. 15:40) Amɛfã gbɛ ‘kɛtsɔ Siria kɛ Kilikia amɛyawo asafoi lɛ ahewalɛ.’—Bɔf. 15:41.\n11. Mɛɛ sui ehe hiaa ni wɔná bɔni afee ni kɛ́ mɔ ko tɔ̃ wɔnɔ lɛ, kpɔ ko akabakã wɔ kɛ lɛ teŋ kwraa?\n11 Amaniɛbɔɔ nɛɛ kaiɔ wɔ akɛ wɔ fɛɛ wɔyeee emuu. Aje gbɛ ahala Paulo kɛ Barnaba koni amɛyasɔmɔ akɛ nɔyeli kuu lɛ najiaŋdamɔlɔi krɛdɛi. Eeenyɛ efee akɛ Paulo diɛŋtsɛ po batsɔ nɔyeli kuu lɛ mlinyo. Kɛlɛ, yɛ shihilɛ nɛɛ mli lɛ, Paulo kɛ Barnaba ha emuu ni amɛyeee lɛ ná amɛnɔ hewalɛ. Ani amɛŋmɛ gbɛ ni shihilɛ nɛɛ ha kpɔ ba amɛteŋ kwraa? Eyɛ mli akɛ Paulo kɛ Barnaba yeee emuu moŋ, shi amɛji hii ni baa amɛhe shi ní hiɛ Kristo jwɛŋmɔ lɛ eko. Ŋwanejee ko kwraa bɛ he akɛ, sɛɛ mli lɛ amɛjie nyɛmimɛi asuɔmɔ kpo, ni amɛŋɔfafaa amɛhe. (Efe. 4:1-3) Be ko sɛɛ lɛ, Paulo kɛ Marko fee ekome kɛtsu teokrase nitsumɔi krokomɛi. *—Kol. 4:10.\n12. Mɛɛ sui esa akɛ nɔkwɛlɔi ni yɔɔ ŋmɛnɛ lɛ akase kɛjɛ Paulo kɛ Barnaba he?\n12 Béi ni ba Paulo kɛ Barnaba teŋ shikome nɛɛ etsɔɔɔ akɛ beilɔi ji amɛ, loo ákɛ efee amɛsu. Ale Barnaba akɛ eji mɔ ko ni tsui mli jɔ ní mli hi—ni bɔfoi lɛ le lɛ nakai aahu akɛ yɛ nɔ najiaŋ ni amɛkɛ egbɛ́i ni ji Yosef aaatsɛ́ lɛ lɛ, amɛwo lɛ gbɛ́i akɛ Barnaba, ni shishi ji “Miishɛjemɔ Bi.” Ale Paulo hu akɛ emli jɔ, ni eyɛ kpoo. (1 Tes. 2:7, 8) Esa akɛ Kristofoi nɔkwɛlɔi fɛɛ ni yɔɔ ŋmɛnɛ, ní nɔkwɛlɔi gbɛfalɔi hu fata he lɛ akase Paulo kɛ Barnaba, ní amɛbɔ mɔdɛŋ amɛba amɛhe shi be fɛɛ be, ní amɛkɛ onukpai krokomɛi ni amɛkɛsɔmɔɔ lɛ, kɛ tooku muu lɛ fɛɛ aye yɛ mlijɔlɛ mli.—1 Pet. 5:2, 3.\n‘Atãa Ehe Sane Kpakpa’ (Bɔfoi lɛ Asaji 16:1-3)\n13, 14. (a) Namɔ ji Timoteo, ni te fee tɛŋŋ ni Paulo le lɛ? (b) Mɛni ha Paulo ná Timoteo he miishɛɛ waa lɛ? (d) Mɛɛ nitsumɔ akɛwo Timoteo dɛŋ?\n13 Gbɛ ni ji enyɔ ni Paulo fã akɛ maŋsɛɛ shiɛlɔ lɛ kɛ lɛ yaje Galatia ni yɔɔ Roma kpokpaa lɛ nɔ lɛ, ni asafoi ni yɔɔ jɛmɛ lɛ ayi faaa. Sɛɛ mli lɛ, “eba Derbe kɛ Listra.” Amaniɛbɔɔ lɛ kɛɛ akɛ: “Ni naa, kaselɔ ko yɛ jɛi ni atsɛɔ lɛ Timoteo, Yudayoo ko ni ehe eye lɛ bi, shi etsɛ lɛ Helanyo ni.”—Bɔf. 16:1. *\n14 Ekã shi faŋŋ akɛ Paulo ná ele Timoteo weku lɛ beni efã gbɛ klɛŋklɛŋ kwraa kɛtee nakai kpokpaa lɛ nɔ aaafee afi 47 Ŋ.B. lɛ. Agbɛnɛ lɛ no sɛɛ afii enyɔ loo etɛ beni Paulo ba jɛmɛ nɔ ni ji shii enyɔ nɔ lɛ, ená oblanyo fioo Timoteo he miishɛɛ waa. Mɛni hewɔ? Ejaakɛ ‘nyɛmimɛi lɛ tãa ehe sane kpakpa.’ Jeee nyɛmimɛi ni yɔɔ emaŋ lɛŋ pɛ sumɔɔ esane waa, shi nyɛmimɛi ni yɔɔ hei krokomɛi lɛ hu le lɛ akɛ ebaa ejeŋ jogbaŋŋ. Amaniɛbɔɔ lɛ tsɔɔ akɛ nyɛmimɛi ni yɔɔ Listra kɛ agbɛnɛ hu Ikoniom ni kɛ jɛmɛ jekɛmɔ aaafee kilomitai 30 lɛ tãa ehe sane kpakpa. (Bɔf. 16:2) Mumɔ krɔŋkrɔŋ lɛ kudɔ asafoŋ onukpai lɛ ni amɛkɛ nitsumɔ wulu ko wo oblanyo fioo Timoteo dɛŋ—efata Paulo kɛ Sila he akɛ nɔkwɛlɔi gbɛfalɔi ní eye ebua amɛ.—Bɔf. 16:3.\n15, 16. Mɛni ha Timoteo ná gbɛ́i kpakpa lɛ?\n15 Mɛni ha Timoteo ná gbɛ́i kpakpa ni tamɔ nakai beni eji oblanyo fioo lɛ? Ani enilee, ehefɛo, loo duromɔ keenii krokomɛi ni eyɔɔ lɛ ahewɔ? Bei pii lɛ enɛɛmɛi ji nibii ni adesai kwɛɔ. Be ko lɛ, gbalɔ Samuel po ha mɔ ko kponɔgbɛ puemɔ ná enɔ hewalɛ yɛ gbɛ ni esaaa nɔ. Shi Yehowa kai lɛ akɛ: “Yehowa kwɛɛɛ nii tamɔ gbɔmɔ; ejaakɛ gbɔmɔ lɛ ekwɛɔ kponɔgbɛ nii, shi Yehowa lɛ tsui ekwɛɔ!” (1 Sam. 16:7) Jeee nyɛmɔi ni Timoteo yɔɔ lɛ ji nɔ ni ha ená gbɛ́i kpakpa yɛ enyɛmimɛi Kristofoi lɛ ateŋ lɛ, shi moŋ sui kpakpai ni eyɔɔ ní haa anaa mɔ tuuntu ni eji lɛ.\n16 Afii komɛi asɛɛ lɛ, bɔfo Paulo wie Kristofoi asui kpakpai ni Timoteo yɔɔ lɛ ekomɛi ahe. Paulo tsɔɔ akɛ Timoteo hiɛ jwɛŋmɔ kpakpa, eyɛ suɔmɔ krɔŋŋ ni haa akɛ he shãa afɔle, ni etsuɔ teokrase nitsumɔi ahe nii jogbaŋŋ. (Fil. 2:20-22) Ale Timoteo jogbaŋŋ hu akɛ eyɛ hemɔkɛyeli ní “apasa bɛ mli.”—2 Tim. 1:5.\n17. Mɛɛ gbɛ nɔ oblahii kɛ oblayei bibii ni yɔɔ ŋmɛnɛ lɛ aaatsɔ akase Timoteo?\n17 Ŋmɛnɛ lɛ, oblahii kɛ oblayei bibii pii kaseɔ Timoteo kɛtsɔ sui kpakpai ní amɛbɔɔ mɔdɛŋ akɛ amɛná lɛ nɔ. Enɛ haa amɛnáa gbɛ́i kpakpa yɛ Yehowa kɛ gbɔmɛi ahiɛ, kɛjɛɔ amɛgbekɛbiiashi tɔ̃ɔ po. (Abɛi 22:1; 1 Tim. 4:15) Amɛjieɔ hemɔkɛyeli ni osato bɛ mli kpo, ni tsɔɔ akɛ amɛbaaa jeŋbai enyɔ. (Lala 26:4) Ni enɛ eha oblahii bibii pii ni tamɔ Timoteo lɛ miitsu gbɛfaŋnɔ ko ni hiaa waa he nii yɛ asafo lɛ mli. Ekã shi faŋŋ akɛ kɛ́ amɛbɔi sanekpakpa lɛ shiɛmɔ, ní yɛ be ni sa mli lɛ amɛjɔɔ amɛhe nɔ amɛha Yehowa ni abaptisi amɛ lɛ, ewoɔ mɛi fɛɛ ni sumɔɔ Yehowa ní le amɛ lɛ hewalɛ!\n‘Amɛná Hewalɛ yɛ Hemɔkɛyeli lɛ Mli’ (Bɔfoi lɛ Asaji 16:4, 5)\n18. (a) Mɛɛ nitsumɔi krɛdɛi Paulo kɛ Timoteo tsu akɛ nɔkwɛlɔi gbɛfalɔi? (b) Mɛɛ gbɛ nɔ asafoi lɛ ná he sɛɛ?\n18 Paulo kɛ Timoteo fee ekome kɛtsu nii afii babaoo. Ákɛ nɔkwɛlɔi gbɛfalɔi lɛ, nɔyeli kuu lɛ wo amɛ gbɛ ni amɛyatsu nitsumɔi srɔtoi babaoo amɛha amɛ. Biblia lɛ bɔ amaniɛ akɛ: “Beni amɛkpaa maji lɛ anɔ lɛ, amɛkɛ mlai ní bɔfoi lɛ kɛ onukpai lɛ ní yɔɔ Yerusalem lɛ wo lɛ ha amɛ, koni amɛye nɔ.” (Bɔf. 16:4) Ekã shi faŋŋ akɛ asafoi lɛ kɛ gbɛtsɔɔmɔ ni bɔfoi lɛ kɛ onukpai lɛ ni yɔɔ Yerusalem lɛ kɛha amɛ lɛ tsu nii. Nɔ ni jɛ toiboo ni amɛfee lɛ mli kɛba ji akɛ, “asafoi lɛ ná hewalɛ yɛ hemɔkɛyeli mli, ni amɛyi fáa daa nɛɛ.”—Bɔf. 16:5.\n19, 20. Mɛni hewɔ esa akɛ Kristofoi abo ‘amɛtsɔɔlɔi lɛ’ atoi lɛ?\n19 Nakai nɔŋŋ ŋmɛnɛ lɛ, Yehowa Odasefoi anine shɛɔ jɔɔmɔi anɔ, ejaakɛ amɛjɛɔ heshibaa mli amɛboɔ gbɛtsɔɔmɔi ní amɛnine shɛɔ nɔ kɛjɛɔ ‘amɛtsɔɔlɔi lɛ’ adɛŋ lɛ atoi. (Heb. 13:17) Akɛni je nɛŋ su lɛ miitsake daa nɛɛ hewɔ lɛ, ehe miihia ní Kristofoi abo gbɛtsɔɔmɔi kɛ tsɔsemɔi ni amɛnine shɛɔ nɔ kɛjɛɔ “tsulɔ anɔkwafo kɛ nilelɔ” lɛ dɛŋ lɛ atoi, ní amɛkɛtsu nii amrɔ nɔŋŋ. (Mat. 24:45; 1 Kor. 7:29-31) Kɛ́ wɔfee nakai lɛ, ebaabu wɔhe koni wɔkakpalaŋ kɛmiijɛ anɔkwale lɛ he, ni ebaaha wɔhi shi akɛ mɛi ni eto amɛhe kɛjɛ je nɛɛ he ní he bɛ muji ko.—Yak. 1:27.\n20 Eji anɔkwale akɛ, Kristofoi nɔkwɛlɔi ni yɔɔ ŋmɛnɛ, ní Nɔyeli Kuu lɛ mli bii lɛ hu fata he lɛ yeee emuu, taakɛ eji yɛ Paulo, Barnaba, Marko, kɛ asafoŋ onukpai krokomɛi ni hi shi yɛ klɛŋklɛŋ afii 100 lɛ mli ní afɔ amɛ mu lɛ agbɛfaŋ lɛ nɔŋŋ. (Rom. 5:12; Yak. 3:2) Shi akɛni Nɔyeli Kuu lɛ kɛ Nyɔŋmɔ Wiemɔ lɛ tsuɔ nii ŋmiiŋmi ni amɛjeee gbɛ ni bɔfoi lɛ je amɛfɔ̃ shi lɛ nɔ yɛ gbɛ ko kwraa nɔ hewɔ lɛ, amɛtsɔɔ akɛ abaanyɛ akɛ he afɔ̃ amɛnɔ. (2 Tim. 1:13, 14) Enɛ hewɔ lɛ, asafoi lɛ náa hewalɛ ni amɛfiɔ shi shiŋŋ yɛ hemɔkɛyeli lɛ mli.\n^ kk. 11 Kwɛmɔ akrabatsa ni ji “Marko Ná Sɔɔmɔ Hegbɛi Babaoo,” ni yɔɔ baafa 118 lɛ.\n^ kk. 13 Kwɛmɔ akrabatsa ni ji “Timoteo Sɔmɔ ‘yɛ Sanekpakpa lɛ Hewɔ,’” ni yɔɔ baafa 121 lɛ.\nMARKO NÁ SƆƆMƆ HEGBƐI BABAOO\nMarko Sanekpakpa lɛ tsɔɔ akɛ mɛi ni yamɔ Yesu lɛ ka akɛ amɛmɔ “oblanyo ko” hu, shi “ejo foi kɛ ehe yayai.” (Mar. 14:51, 52) Akɛni Marko ni atsɛɔ lɛ hu akɛ Yohane Marko lɛ pɛ ji mɔ ni bɔ sane nɛɛ he amaniɛ hewɔ lɛ, eeenyɛ efee akɛ lɛ nɔŋŋ ji nakai oblanyo ni ewie ehe lɛ. Kɛ́ nakai ji sane lɛ, belɛ kɛ́ hooo kwraa lɛ Marko kɛ Yesu shara yɛ gbɛ ko nɔ.\nAaafee afii 11 sɛɛ beni Herode Agripa waa Kristofoi lɛ ayi lɛ, Yerusalem asafo lɛ mli bii lɛ ateŋ “mɛi pii” yabua amɛhe naa yɛ Maria, ni ji Marko nyɛ shĩa lɛ koni amɛsɔle. Amɛshĩa lɛ ji he ni bɔfo Petro tee beni atsɔ naakpɛɛ gbɛ nɔ ajie lɛ yɛ tsuŋwoo mli lɛ. (Bɔf. 12:12) No hewɔ lɛ, ekolɛ Marko da yɛ shĩa ko ní sɛɛ mli lɛ akɛfee Kristofoi akpeehe lɛ mli. Ŋwanejee ko bɛ he akɛ ele Yesu mra be mli kaselɔi lɛ jogbaŋŋ, ni amɛná enɔ hewalɛ kpakpa.\nMarko kɛ nɔkwɛlɔi ni hi shi yɛ mra be mli Kristofoi asafoi lɛ amli lɛ ateŋ mɛi babaoo fee ekome kɛsɔmɔ. Marko yafata ewekunyo Barnaba kɛ bɔfo Paulo he kɛtsu nitsumɔ ni akɛwo amɛdɛŋ yɛ Antiokia ni yɔɔ Siria lɛ, ni enɛ ji klɛŋklɛŋ sɔɔmɔ hegbɛ krɛdɛɛ ni wɔle akɛ Marko ná. (Bɔf. 12:25) Beni Barnaba kɛ Paulo fãa gbɛ klɛŋklɛŋ akɛ maŋsɛɛ shiɛlɔi lɛ, Marko kɛ amɛ tee. Amɛtee Kipro klɛŋklɛŋ, ni no sɛɛ lɛ amɛtee Asia Bibioo lɛ. Marko shi amɛ yɛ jɛmɛ ni eku esɛɛ kɛtee Yerusalem yɛ yiŋtoi komɛi ni atsɔɔɔ hewɔ. (Bɔf. 13:4, 13) Taakɛ atsɔɔ mli yɛ Bɔfoi lɛ Asaji yitso 15 lɛ, beni Barnaba kɛ Paulo bé yɛ Marko he lɛ, Marko kɛ Barnaba tsa amɛmaŋsɛɛ shiɛmɔ nitsumɔ lɛ nɔ yɛ Kipro.—Bɔf. 15:36-39.\nBeni shɛɔ afi 60 loo afi 61 Ŋ.B. lɛ, no mli lɛ ekã shi faŋŋ akɛ amɛŋmɛɛ naataamɔ ni ba be ko lɛ he, ni agbɛnɛ Marko fata Paulo he kɛmiisɔmɔ ekoŋŋ yɛ Roma. No mli lɛ awo Paulo tsuŋ yɛ nakai maŋ lɛ mli, ni eŋma wolo eyaha Kolose asafo lɛ akɛ: ‘Aristarko, minaanyo gboklɛfonyo lɛ, kɛ Marko ni ji Barnaba nyɛkwɛ bi lɛ, mɔ hewɔ ni nyɛná woji lɛ (kɛji eba nyɛŋɔɔ lɛ, nyɛherea lɛ hiɛmɛɛ).’ (Kol. 4:10) No hewɔ lɛ, Paulo miisusu akɛ etsu Yohane Marko kɛjɛ Roma kɛya Kolose koni eyaye enajiaŋ.\nAaafee afi 62 kɛmiimɔ 64 Ŋ.B. lɛ, Marko yafata bɔfo Petro he kɛsɔmɔ yɛ Babilon. Taakɛ atsɔɔ yɛ wolo nɛɛ Yitso 10 lɛ mli lɛ, naanyobɔɔ ni mli wa bakã amɛteŋ, ejaakɛ Petro tsɛ́ oblanyo lɛ akɛ “mibi Marko.”—1 Pet. 5:13.\nSɛɛ mli beni awo bɔfo Paulo tsuŋ nɔ ni ji shii enyɔ nɔ yɛ Roma aaafee afi 65 Ŋ.B. lɛ, eŋma eyaha ehefatalɔ nitsulɔ Timoteo, ní no mli lɛ eyɔɔ Efeso lɛ akɛ: “Ŋɔɔ Marko ni okɛ lɛ aba, ejaakɛ ehi ha mi yɛ sɔɔmɔ lɛ hewɔ.” (2 Tim. 4:11) Ŋwanejee ko kwraa bɛ he akɛ Marko kpɛlɛ nakai tsɛmɔ lɛ nɔ oya nɔŋŋ, eshi Efeso ni eku esɛɛ etee Roma. Ebɛ naakpɛɛ mɔ akɛ Barnaba, Paulo, kɛ Petro fɛɛ hiɛ sɔ Marko waa!\nYehowa kɛ mumɔ tsirɛ Marko ni eŋma e-Sanekpakpa lɛ, ni enɛ ji sɔɔmɔ hegbɛi ní ená lɛ ateŋ nɔ ni fe fɛɛ. Aheɔ ayeɔ akɛ Marko ná saji ni eŋmala lɛ ateŋ babaoo kɛjɛ bɔfo Petro ŋɔɔ. Etamɔ nɔ ni susumɔ nɛɛ ja, ejaakɛ Marko Sanekpakpa lɛ wieɔ saji komɛi ahe fitsofitso, ni mɔ ko tamɔ Petro ni kɛ ehiŋmɛi na nakai saji lɛ pɛ baanyɛ ale. Shi etamɔ nɔ ni Marko ŋma e-Sanekpakpa lɛ yɛ Roma, shi jeee beni ekɛ Petro yɔɔ Babilon lɛ. Marko kɛ Roma wiemɔi babaoo tsu nii, ni etsɔɔ Hebri wiemɔi ni mli wala ní mɔ ko ni jeee Yudafonyo ji lɛ lɛ nyɛŋ anu shishi lɛ ashishi, ni no hewɔ lɛ etamɔ nɔ ni eŋma e-Sanekpakpa lɛ eha Jeŋmajiaŋbii lɛ titri.\nTIMOTEO SƆMƆ “YƐ SANEKPAKPA LƐ HEWƆ”\nBɔfo Paulo bu Timoteo akɛ eyelikɛbualɔ ni he yɔɔ sɛɛnamɔ waa. Beni hii enyɔ nɛɛ kɛ ekomefeemɔ esɔmɔ aaafee afii 11 sɛɛ lɛ, Paulo ŋma yɛ Timoteo he akɛ: “Mibɛ mɔ ko ni ejwɛŋmɔ kɛ mijwɛŋmɔ yeɔ egbɔ ni nyɛhe sane dɔɔ lɛ krɔŋŋ tamɔ lɛ. . . . Nyɛle etɛ naa, akɛ ekɛ mi sɔmɔɔ yɛ sanekpakpa lɛ hewɔ tamɔ bi kɛ etsɛ.” (Fil. 2:20, 22) Timoteo bɔ mɔdɛŋ waa koni eha shiɛmɔ nitsumɔ lɛ aya nɔ, ni no ha Paulo sumɔ esane waa, ni Timoteo kɛ enɛ fee nɔkwɛmɔnɔ kpakpa efɔ̃ shi eha wɔ.\nTimoteo tsɛ lɛ Helanyo ni, shi enyɛ lɛ Yudayoo ni, ni etamɔ nɔ ni Timoteo da yɛ Listra. Enyɛ Eunike kɛ enaa Loise kɛ Ŋmalɛ lɛ tsɔse lɛ kɛjɛ egbekɛbiiashi tɔ̃ɔ. (Bɔf. 16:1, 3; 2 Tim. 1:5; 3:14, 15) Ekã shi faŋŋ akɛ amɛkɛ Timoteo fɛɛ kpɛlɛ Kristojamɔ nɔ beni Paulo tee maŋ he ni amɛyɔɔ lɛ klɛŋklɛŋ kwraa lɛ.\nBeni Paulo ku sɛɛ etee jɛmɛ ekoŋŋ afii komɛi asɛɛ lɛ, no mli lɛ “nyɛmimɛi lɛ ni yɔɔ Listra kɛ Ikoniom lɛ tãa” Timoteo ni ekolɛ eye aaafee afii 20 lɛ “he sane kpakpa.” (Bɔf. 16:2) Nyɔŋmɔ mumɔ lɛ ha ‘agba gbalɛi’ yɛ oblanyo nɛɛ he, ni yɛ enɛɛmɛi anaa lɛ, Paulo kɛ asafoŋ onukpai ni yɔɔ jɛmɛ lɛ kpɛ amɛyiŋ akɛ amɛkɛ sɔɔmɔ hegbɛ krɛdɛɛ ko awo Timoteo dɛŋ. (1 Tim. 1:18; 4:14; 2 Tim. 1:6) No ji akɛ ebaafata Paulo he kɛfã gbɛ akɛ maŋsɛɛ shiɛlɔ. Ehe bahia ni Timoteo ashi eweku lɛ, ni bɔni afee ni Yudafoi ni yɔɔ hei ni ebaaya lɛ akanyɛ amɛná ehe sane fɔŋ ko amɛwie lɛ, ekpɛlɛ koni afo lɛ ketia.—Bɔf. 16:3.\nTimoteo fã gbɛ waa. Ekɛ Paulo kɛ Sila shiɛ yɛ Filipi, ekɛ Sila shiɛ yɛ Beroia, ni sɛɛ mli lɛ, lɛ pɛ eyashiɛ yɛ Tesalonika. Beni Timoteo kɛ Paulo yakpe ekoŋŋ yɛ Korinto lɛ, egba Paulo sane kpakpa ni tsɔɔ suɔmɔ kɛ anɔkwayeli ni Tesalonikabii lɛ jie lɛ kpo yɛ yiwaa ni amɛkɛkpe lɛ fɛɛ sɛɛ lɛ. (Bɔf. 16:6–17:14; 1 Tes. 3:2-6) Beni Paulo yɔɔ Efeso ni ababɔ lɛ nibii ni ejaaa gbɛ ni Korintobii lɛ feɔ lɛ, eto akɛ etsu Timoteo kɛya Korinto ekoŋŋ. (1 Kor. 4:17) Sɛɛ mli beni Paulo yɔɔ Efeso lɛ, etsu Timoteo kɛ Erasto kɛtee Makedonia. Shi beni Paulo ŋma wolo eyaha Romabii lɛ, no mli lɛ Timoteo eku esɛɛ eba eŋɔɔ yɛ Korinto. (Bɔf. 19:22; Rom. 16:21) Enɛɛmɛi ji gbɛi srɔtoi ní Timoteo fã yɛ sanekpakpa lɛ hewɔ lɛ ateŋ ekomɛi pɛ kɛkɛ.\nHewalɛ ni Paulo wo Timoteo akɛ: “Kaaha mɔ ko miigbe ohe guɔ yɛ oblanyo ni oji lɛ hewɔ” lɛ haa wɔnaa akɛ ekolɛ Timoteo shashao shi akɛ ekɛ enane aaama shi yɛ saji komɛi amli. (1 Tim. 4:12) Shi Paulo ná hekɛnɔfɔɔ yɛ Timoteo mli ni etsu lɛ kɛtee asafo ko ni naagbai yɔɔ mli lɛ mli, ni efã lɛ akɛ: ‘Obɔ mɛi komɛi akɔkɔ akɛ amɛkatsɔɔ tsɔɔmɔi krokomɛi.’ (1 Tim. 1:3) Paulo ha Timoteo hegbɛ hu koni ehole nɔkwɛlɔi kɛ asafoŋ sɔɔlɔi yɛ asafo lɛ mli.—1 Tim. 5:22.\nSui kpakpai ni Timoteo yɔɔ lɛ ha Paulo sumɔ esane waa. Ŋmalɛi lɛ bɔ amaniɛ akɛ oblanyo lɛ kɛ Paulo bɔ kpaakpa tamɔ bi kɛ etsɛ, eye lɛ anɔkwa, ni edɔ ehe. Enɛ ha Paulo ŋma akɛ ekaiɔ Timoteo yaafonui lɛ, eeshwe waa akɛ ena lɛ, ni esɔle eha lɛ hu. Akɛni Paulo susuɔ Timoteo he waa akɛ ebi hewɔ lɛ, ewo lɛ ŋaa hu yɛ ‘ehelai ni yeɔ lɛ kpitiokpitio lɛ’ he—ni ekã shi faŋŋ akɛ hela nɛɛ ji musuŋ naagba.—1 Tim. 5:23; 2 Tim. 1:3, 4.\nBeni awo Paulo tsuŋ klɛŋklɛŋ kwraa yɛ Roma lɛ, no mli lɛ Timoteo yɛ emasɛi. Kɛ́ hooo kwraa lɛ, awo Timoteo hu tsuŋ kɛyashi be ko. (File. 1; Heb. 13:23) Beni Paulo na akɛ egbele ebɛŋkɛ lɛ, etsu ní ayakɛɛ Timoteo akɛ: “Bɔɔ mɔdɛŋ ni oba miŋɔɔ oya,” ni enɛ haa anaa henumɔ ni mli wa waa ni kã hii enyɔ nɛɛ ateŋ lɛ faŋŋ. (2 Tim. 4:6-9) Ŋmalɛ lɛ etsɔɔɔ kɛji Timoteo yashɛ yɛ be naa ni ena eŋaawolɔ ni esumɔɔ lɛ waa lɛ dani egbo.\nYITSO 1 ‘Nyɛyaa Ni Nyɛyafea Kaselɔi’\nFÃ 1 “Nyɛhã Yerusalem Eyi Obɔ Kɛ Nyɛtsɔɔmɔ Lɛ”\nYITSO 2 “Nyɛaatsɔmɔ Midasefoi”\nYITSO 4 “Jeee Woloŋlelɔi Kɛ Nilelɔi Komɛi Ji Amɛ”\nYITSO 5 ‘Esa Akɛ Wɔbo Nyɔŋmɔ Toi’ Akɛ Nɔyelɔ\nFÃ 2 ‘Yiwalɛ Kpele Te Shi Wo Asafo Lɛ’\nYITSO 6 Stefano—“Duromɔ Kɛ Hewalɛ Eyi Lɛ Obɔ”\nYITSO 7 Jajemɔ “Yesu He Sanekpakpa Lɛ” Otsɔɔ\nYITSO 8 Asafo Lɛ “Ná Hejɔlɛ”\nFÃ 3 ‘Jeŋmajiaŋbii Lɛ Mɔ Nyɔŋmɔ Wiemɔ Lɛ Mli’\nYITSO 9 “Nyɔŋmɔ Jeee Mɛi Ahiɛaŋkwɛlɔ”\nYITSO 10 ‘Yehowa Wiemɔ Lɛ Tee Nɔ Eshwere’\nFÃ 4 ‘Mumɔ Krɔŋkrɔŋ Lɛ Tsu Amɛ’\nYITSO 11 ‘Amɛyimɔ Obɔbɔ Kɛ Miishɛɛ Kɛ Mumɔ Krɔŋkrɔŋ’\nYITSO 12 “Amɛkɛ Ekãa Wie Yɛ Yehowa Hewalɛ Naa”\nYITSO 5 “Bɔfoi Lɛ Kɛ Onukpai Lɛ Babua Amɛhe Naa”\nYITSO 13 ‘Amɛtaa Naa Aahu’\nYITSO 14 “Wɔnaa Efee Ekome”\nFÃ 6 ‘Ha Wɔku Wɔsɛɛ Wɔyasara Nyɛmimɛi Lɛ’\nYITSO 15 ‘Amɛwo Asafoi Lɛ Ahewalɛ’\nYITSO 16 ‘Ba Makedonia’\nYITSO 17 “Ekɛ Amɛ Yayiyii Yɛ Ŋmalɛi Lɛ Ahe”\nYITSO 18 ‘Amɛtao Nyɔŋmɔ Sɛɛgbɛ, Ni Amɛaana Lɛ’\nYITSO 19 ‘Yaa Nɔ Owie, Ni Okabu Onaa’\nFÃ 7 ‘Mitsɔɔ Nii Yɛ Faŋŋ Kɛ Shĩa Fɛɛ Shĩa Hu’\nYITSO 20 ‘Eshwere Ni Eye Kunim’ Yɛ Shitee-Kɛwoo Fɛɛ Sɛɛ\nYITSO 21 “Miyeee Nyɛteŋ Mɔ Ko Mɔ Ko Lá Yi Sɔ̃”\nYITSO 22 ‘Áfee Nɔ Ni Yehowa Sumɔɔ’\nFÃ 8 ‘Eshiɛɔ Nyɔŋmɔ Maŋtsɛyeli Lɛ He Sane Lɛ, Ni Mɔ Ko Mɔ Ko Etsĩii Lɛ Gbɛ’\nYITSO 23 ‘Nyɛboa Minaa Ni Mibajie Nɛɛ Toi’\nYITSO 24 “Ha Otsui Anyɔ Omli!”\nYITSO 25 “Mikɛ Misane Lɛ Miiha Kaisare Yeli”\nYITSO 26 “Nyɛteŋ Mɔ Ko Yiwala Tɔ̃ŋ”\nYITSO 27 ‘Ye Odase Kɛmɔ Shi’\nYITSO 28 “Kɛyashi Shikpɔŋ Lɛ Naagbeehei Lɛ”\nNiŋmaa Woji ni afee yɛ henɔi srɔtoi amli ni obaanyɛ oŋɔ eko ‘Ye Nyɔŋmɔ Maŋtsɛyeli lɛ He Odase Kɛmɔ Shi’


JKojo Jijɔ Ɔmɛ Kɛ Apletsi Ɔmɛ (Mateo 25:31-46) | Yesu Si Himi Ngɛ Zugba a Nɔ\nMatsɛ Yesu Kristo Maa Kojo Jijɔ Ɔmɛ Kɛ Apletsi Ɔmɛ\nNƆ́ HETOMI NƆ́ NƐ KƆƆ JIJƆHI KƐ APLETSIHI A HE\nBenɛ Yesu ngɛ Oliv Yo ɔ nɔ ɔ, e tu yihewi nyɔngma amɛ kɛ sika nɛ nyɔmtsɛ ko kɛ ha e tsɔli ɔ he munyu. Mɛni nɛ e de kɛ gbe heto nɛ e ha e bɔfo ɔmɛ ngɛ sane nɛ a ya bi lɛ kɛ kɔ okadihi nɛ maa tsɔɔ e bami be, kɛ je nɛ ɔ nyagbe be ɔ he ɔ nya? E ngɔ nɔ́ hetomi nɔ́ ko kɛ gbe e munyu ɔ nya. Nɔ́ hetomi nɔ́ ɔ kɔɔ jijɔhi kɛ apletsihi a he.\nYesu je e munyu ɔ sisi ke: “Ligbi ɔ nɛ Nɔmlɔ Bi ɔ maa ba kaa matsɛ, nɛ bɔfo ɔmɛ tsuo maa piɛɛ e he kɛ ba a, jamɛ a be ɔ mi ɔ, e maa hi e matsɛ sɛ saminyayoo ɔ nɔ.” (Mateo 25:31) Yesu ha nɛ e pee heii kaa nɔ́ hetomi nɔ́ ɔ kɔɔ lɛ nitsɛ e he. Ejakaa e pɔɔ e he tsɛmi ke: “Nɔmlɔ Bi ɔ.”—Mateo 8:20; 9:6; 20:18, 28.\nMɛni be nɛ nɔ́ nɛ Yesu de ngɛ nɔ́ hetomi nɔ́ nɛ ɔ mi ɔ maa ba mi? Jamɛ a be ɔ ji be nɛ Yesu “maa ba kaa matsɛ,” nɛ bɔfohi maa piɛɛ e he, nɛ e maa hi e “matsɛ sɛ saminyayoo ɔ nɔ” ɔ nɛ. E sɛ hlami nɛ e de kaa “a maa na Nɔmlɔ Bi ɔ kaa e ma ngɛ bɔku mi kɛ he wami ngua, kɛ hɛ mi nyami,” nɛ hiɔwe bɔfo ɔmɛ maa piɛɛ e he. Mɛni be nɛ lɔ ɔ maa ba? Enɛ ɔ maa ba ngɛ ‘amanehlu ngua a’ se pɛ. (Mateo 24:29-31; Marko 13:26, 27; Luka 21:27) E ngɛ heii kaa nɔ́ nɛ e de ngɛ nɔ́ hetomi nɔ́ nɛ ɔ mi ɔ maa ba mi hwɔɔ se, be mi nɛ Yesu maa ba kaa matsɛ kɛ hɛ mi nyami ɔ. Ke e ba a, mɛni e ma ba pee?\nYesu tsɔɔ mi ke: ‘Ligbi ɔ nɛ Nɔmlɔ Bi ɔ maa ba a, a ma bua je ma amɛ tsuo a nya ngɛ e hɛ mi. Kɛkɛ ɔ, e ma gba a mi kaa bɔ nɛ to hyɛlɔ gbaa jijɔ, kɛ apletsi mi ɔ. E maa ngɔ jijɔ ɔmɛ ngɔ da e hiɔ nɔ, nɛ apletsi ɔmɛ maa da e muɔ nɔ.’—Mateo 25:31-33.\nYesu de ngɛ jijɔ ɔmɛ a he ke: “Kɛkɛ ɔ, matsɛ ɔ ma de nihi nɛ ngɛ e hiɔ nɔ ɔ ke, ‘Nyɛ nihi nɛ Tsaatsɛ gbaa nyɛ, nyɛɛ ba! Matsɛ yemi ɔ nɛ a dla ngɔ to nyɛ kɛ je be nɛ a to je ɔ sisi ɔ, nyɛ ba ngɔ.’” (Mateo 25:34) Mɛni he je nɛ Matsɛ ɔ maa kplɛɛ jijɔ ɔmɛ a nɔ ɔ?\nMatsɛ ɔ tsɔɔ mi ke: “Hwɔ ye mi, nɛ nyɛ ha mi ní nɛ i ye; kuma ye mi, nɛ nyɛ ha mi nyu nɛ i nu; nubwɔ ji mi, nɛ nyɛ ha i ba to nyɛ ngɔ. I hɛɛ ye he gu, nɛ nyɛ wo mi tade. I nu hiɔ, nɛ nyɛ ba slaa mi; a wo mi tsu mi, nɛ nyɛ ba ye ngɔ.” Benɛ “dali ɔmɛ” nɛ ji jijɔ ɔmɛ bi si ke mɛni blɔ nɔ nɛ a gu kɛ pee ní kpakpa nɛ ɔmɛ kɛ ha lɛ ɔ, Matsɛ ɔ he nɔ ke: “Be abɔ nɛ nyɛ pee ngɔ ha ye nyɛmimɛ nɛ ɔmɛ a ti nyafii pe kulaa a, imi nyɛ pee ngɔ ha a nɛ!” (Mateo 25:35, 36, 40, 46) Tsa pi hiɔwe nɛ a pee jamɛ a ní kpakpa amɛ ngɛ, ejakaa a nui hiɔ ngɛ hiɔwe, nɛ hwɔ hu yi nɔ ko ngɛ lejɛ ɔ. Lɔ ɔ he ɔ, ní nɛ ɔmɛ ji níhi nɛ a pee kɛ ha Kristo nyɛmimɛ ɔmɛ ngɛ zugba a nɔ.\nNɛ apletsi ɔmɛ nɛ matsɛ ɔ kɛ mɛ da si ngɛ e muɔ nɔ ɔ hu nɛɛ? Mɛni maa ba a nɔ? Yesu de ngɛ a he ke: “Kɛkɛ ɔ, [Matsɛ ɔ] ma de ni nɛmɛ nɛ ngɛ e muɔ nɔ ɔ ke, ‘Nyɛ nihi nɛ Mawu gbiɛ nyɛ, nyɛɛ je ye nɔ! Neneene la nɛ a dla ngɔ to Abosiami, kɛ e bɔfo ɔmɛ ɔ, nyɛ ya sɛ mi! Hwɔ ye mi, se nyɛ ha we mi ní ma ye; kuma ye mi, se nyɛ ha we mi nyu ma nu; Nubwɔ ji mi, se nyɛ ha we nɛ ma ba to nyɛ; i hɛɛ ye he gu, se nyɛ wui mi tade; i nu hiɔ, nɛ jehanɛ hu a wo mi tsu, se nyɛ ba slaa we mi.’” (Mateo 25:41-43) Bɔ nɛ a kojo apletsi ɔmɛ ha a sa saminya, ejakaa benɛ Kristo nyɛmimɛ ɔmɛ ngɛ zugba a nɔ ɔ, a wa mɛ yi mi.\nYesu ha nɛ kaseli ɔmɛ na kaa ngɛ kojomi nɛ maa ba hwɔɔ se ɔ mi ɔ, ni komɛ ma ná wami, nɛ ni komɛ a hɛ mi ma kpata. Yesu de ke: ‘Matsɛ ɔ ma he nɔ ke, “Niinɛ, i ngɛ nyɛ dee ke, be abɔ nɛ nyɛ pee we ngɔ ha nyɛ nyɛmimɛ nɛ ɔmɛ a ti nɔ nyafii pe kulaa a, nyɛ pee we ngɔ ha we imi hulɔ.” Lɔ ɔ he ɔ, nimli nɛ ɔmɛ maa ya neneene hɛ mi kpatami mi; se dali ɔmɛ lɛɛ a maa ya neneene wami mi.’—Mateo 25:45, 46.\nHeto nɛ Yesu kɛ ha e bɔfo ɔmɛ ngɛ sane nɛ a ya bi lɛ ɔ he ɔ bli a juɛmi nya saminya, nɛ e maa ye bua mɛ konɛ a hyɛ a ní peepee kɛ a je mi bami nɛ hi.\nNgɛ nɔ́ hetomi nɔ́ nɛ kɔɔ jijɔhi kɛ apletsihi a he ɔ mi ɔ, mɛnɔ ji “Matsɛ ɔ,” nɛ mɛni be nɛ nɔ́ nɛ Yesu de ngɛ nɔ́ hetomi nɔ́ ɔ mi ɔ maa ba mi?\nMɛni he je nɛ Yesu maa kplɛɛ jijɔ ɔmɛ a nɔ ɔ?\nMɛni nɔ a maa da kɛ kojo ni komɛ kaa a ji apletsihi, nɛ mɛni lɛ maa ba jijɔ ɔmɛ kɛ apletsi ɔmɛ a nɔ?


Yohane Nɔ Baptisilɔ ɔ Dla Blɔ ɔ | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Nigeria Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYohane Nɔ Baptisilɔ ɔ Dla Blɔ ɔ\nMATEO 3:1-12 MARKO 1:1-8 LUKA 3:1-18 YOHANE 1:6-8, 15-28\nYOHANE FIƐƐ NƐ E BAPTISI NIHI\nE BAPTISI NIHI FUU, SE PI NƆ TSUAA NƆ\nO ma kai kaa benɛ Yesu ye jeha 12 ɔ, e ya bi tsɔɔli ɔmɛ sanehi ngɛ sɔlemi we ɔ. Jeha 17 se ɔ, Yohane nɛ e ji Yesu weku no ɔ bɔni fiɛɛmi ngɛ Yordan Pa a se ngɛ pusinɔ he, nɛ nihi fuu bɔni e he munyu tumi. Nɔ́ nɛ ɔ ya nɔ ngɛ gbiɛ be mi ngɛ jeha 29 ɔ mi.\nYohane he ngɛ fɛu, nɛ ke e tu munyu hu ɔ, e taa nihi a tsui he. Tade nɛ e woɔ ɔ, afukpɔngɔ he womi nɛ a kɛ lo, nɛ lohwe he womi kpa fi e mlɛ mi. E yeɔ baalɛ kɛ nga nɔ hwo. Baalɛ ngɛ kaa tukpɛtukpɛ loo aga. Mɛni munyu nɛ Yohane fiɛɛ? E fiɛɛ ke: “Nyɛ tsake nyɛ tsui, ejakaa hiɔwe matsɛ yemi ɔ su si ta.”—Mateo 3:2.\nE tue buli ɔmɛ a bua jɔ e sɛ gbi ɔ he. A kpɛti nihi fuu na kaa e sa nɛ a tsake a tsui, nɛ a tsake a je mi bami. Nihi je “Yerusalem, Yudea, kɛ Yordan kpokpa a nɔ” tsuo kɛ ba e ngɔ. (Mateo 3:5) Nihi nɛ a yaa Yohane ngɔ ɔ, a kpɛti nihi fuu tsakeɔ a tsui. E baptisiɔ mɛ ngɛ Yordan pa a mi. Mɛni he je?\nE baptisiɔ nihi kɛ tsɔɔ kaa a tsake a tsui ngɛ yayamihi nɛ a pee kɛ si Mawu ɔ he. (Bɔfo Ɔmɛ A Ní Tsumi 19:4) Se pi mɛ tsuo nɛ a he su kɛ ha baptisimi. Benɛ jami hɛ mi nyɛɛli, Farisi bi, kɛ Saduki bi komɛ ba e ngɔ ɔ, Yohane tsɛ mɛ ke “sinɔhi a nina.” E de mɛ ke: “Nyɛɛ pee níhi nɛ tsɔɔ kaa nyɛ tsake nyɛ tsui. Nyɛ ko susu kaa ke nyɛ de kɛkɛ ke nyɛ nɛ̃ ji Abraham ɔ, nɛ tue gblami ko be nyɛ nɔ bae. I ngɛ nyɛ dee ke, Mawu ma nyɛ ngɔ tɛ nɛ ɔmɛ kɛ pee Abraham nina! Amlɔ nɛ ɔ, gbiɛ ɔ fɔɔ si ngɛ tso sipoku ɔmɛ a nɔ momo; tso tsuaa tso nɛ wui yiblii kpakpa a, a maa po, nɛ a ma sake ngɔ fɔ la mi.”—Mateo 3:7-10.\nAkɛnɛ nihi ngɛ Yohane ngɔ yae, nɛ e sɛ gbi ɔ ngɛ nihi a tsui he tae, nɛ e ngɛ nihi fuu baptisie he je ɔ, ma nimeli ɔmɛ tsɔ osɔfo ɔmɛ kɛ Levi bi ɔmɛ kaa a ya bi lɛ ke: “Mɛnɔ ji mo?”\nYohane de mɛ ke: “Tsa pi imi ji Kristo ɔ.”\nA bi lɛ ke, “Mɛnɔ ji mo mɔ? Eliya lo?”\nE ha mɛ heto ke: “Tsa pi imi ji Eliya.”\nA kpale bi lɛ ke: “Mo ji gbalɔ ɔ lo?” Gbalɔ ngua nɛ Mose gba kaa e maa ba a he munyu nɛ a ngɛ tue ɔ nɛ.—5 Mose 18:15, 18.\nYohane he nɔ ke: “Dɛbi!”\nJehanɛ ɔ, a kpale bi lɛ ke: “Lɛɛ mɛnɔ ji mo mɔ? Tsɔɔ wɔ koo! Ejakaa nihi nɛ tsɔ wɔ ɔ, e hia kaa wa ya ha mɛ heto. Kɛ o deɔ ngɛ mo nitsɛ o he kɛɛ?” Yohane he nɔ ke: ‘Imi ji nɔ nɛ ngɛ fiɛɛe ngɛ nga a nɔ ke, “Nyɛ dla blɔ ngɔ to Yehowa,” kaa bɔ nɛ gbalɔ Yesaya de ɔ nɛ.’—Yohane 1:19-23.\nA bi lɛ ke: ‘Ke pi mo ji Kristo ɔ, nɛ pi mo ji Eliya, nɛ pi mo ji gbalɔ ɔ hulɔ ɔ, lɛɛ mɛni he nɛ o ngɛ nihi baptisie mɔ?’ Yohane he nɔ ke, ‘Imi lɛɛ nyu i kɛ ngɛ nyɛ baptisie; se nɔ ko daa si ngɛ nyɛ kpɛti ngɛ hiɛmɛ nɛ ɔ nɛ nyɛ li lɛ. I sɛ e hlami kɛ ba.’—Yohane 1:25-27.\nYohane ma nɔ mi kaa e ngɛ blɔ dlae kɛ gu nihi a juɛmi nɛ e dla a nɔ konɛ ke Mesia nɛ a wo e he si kaa e ma ba pee Matsɛ ɔ ba a, a he lɛ nɛ a ye. Yohane de ngɛ Mesia a he ke: “Lɛɛ e pe mi; e tokota tete po, i sɛ nɔ nɛ hɛɛɔ.” (Mateo 3:11) Yohane ya nɔ nɛ e de ke: “Nɔ ko ma ngɛ ye se; se e pã mi, ejakaa e ngɛ loko i ngɛ.”—Yohane 1:15.\nEnɛ ɔ he ɔ, e sa saminya kaa Yohane fiɛɛ ke: “Nyɛ tsake nyɛ tsui, ejakaa hiɔwe matsɛ yemi ɔ su si ta.” (Mateo 3:2) E ha nɛ nihi na kaa be su nɛ Yesu Kristo maa je e fiɛɛmi ní tsumi ɔ sisi.\nMɛnɔ ji Yohane, nɛ mɛni e tsu?\nMɛni he je nɛ Yohane baptisi nihi ɔ?\nMɛni sɛ gbi nɛ Yohane fiɛɛ, nɛ mɛni he je nɛ e sa saminya a?


Kolosebii 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n2 Ejaakɛ miitao ní nyɛyɔse bɔ ni mipeleɔ babaoo mihãa nyɛ, kɛ mɛi ní yɔɔ Laodikea lɛ, kɛ mɛi fɛɛ ní amɛ diɛŋtsɛ amɛnako mi* lɛ hu. 2 Miifee enɛ koni no ashɛje amɛtsuii amii, ní amɛfee ekome jogbaŋŋ yɛ suɔmɔ mli, ní amɛná nii fɛɛ ní anáa kɛjɛɔ niiashishinumɔ ní ama nɔ mi kɛmɔ shi lɛ mli lɛ, bɔ ni afee ni amɛná Nyɔŋmɔ teemɔŋ sane krɔŋkrɔŋ lɛ, ni ji Kristo lɛ, he nilee krɔŋŋ. 3 Aŋɔ hiɛshikamɔ kɛ nilee jwetrii lɛ fɛɛ atee jogbaŋŋ yɛ emli. 4 Miiwie enɛ koni mɔ ko kɛ saji ní hãa mɔ yiŋ tsɔɔ akalaka nyɛ. 5 Mibɛ nyɛŋɔɔ yɛ gbɔmɔtso mli moŋ, shi mikɛ nyɛ yɛ yɛ mumɔ mli, ni mináa miishɛɛ jogbaŋŋ kɛ́ mina bɔ ni nyɛfeɔ nyɛnii yɛ gbɛjianɔtoo kpakpa naa, kɛ bɔ ni hemɔkɛyeli ní nyɛyɔɔ yɛ Kristo mli lɛ yɔɔ shiŋŋ lɛ. 6 No hewɔ lɛ, bɔ ni nyɛkpɛlɛ Kristo Yesu ni ji Nuŋtsɔ lɛ nɔ lɛ, nakai nɔŋŋ nyɛyaa nɔ nyɛ kɛ lɛ afea ekome kɛnyiɛa, 7 ní nyɛshishifã amɔmɔ shi, ní atswa nyɛ amamɔ enɔ ní nyɛmamɔ shi shiŋŋ yɛ hemɔkɛyeli lɛ mli, tamɔ bɔ nɔŋŋ ni atsɔɔ nyɛ lɛ, ní nyɛteke nɔ kɛ shidaa. 8 Nyɛkwɛa jogbaŋŋ ní mɔ ko kɛ jeŋ hiɛshikamɔ kɛ yaka lakamɔ akaŋɔ nyɛ nom,* yɛ gbɔmɛi akusum naa, yɛ je lɛ shishijee nibii anaa, ní jeee yɛ Kristo naa; 9 ejaakɛ lɛ emli Nyɔŋmɔ subaŋ lɛ obɔyimɔ lɛ fɛɛ hiɔ yɛ gbɔmɔtso su mli. 10 No hewɔ lɛ, nyɛtsɔ lɛ mɔ ní eji nɔyelii kɛ hegbɛi fɛɛ yitso lɛ nɔ nyɛná obɔyimɔ. 11 Wekukpaa ni kã nyɛ kɛ lɛ teŋ lɛ hewɔ lɛ, afolɔ nyɛ ketia hu kɛ ketiafoo ko ní jeee niji akɛfolɔ, no ji heloo lɛ gbɔmɔtso lɛ ní ajieɔ kɛjeɔ jɛmɛ lɛ, no ji Kristo lɛ ketiafoo lɛ. 12 Ejaakɛ afu nyɛ kɛ lɛ yɛ ebaptisimɔ lɛ mli, ni wekukpaa ni kã nyɛ kɛ lɛ teŋ lɛ hewɔ lɛ, atee nyɛ hu shi afata ehe, yɛ Nyɔŋmɔ, mɔ ni tee lɛ shi kɛjɛ gbohii ateŋ lɛ hewalɛ nitsumɔ lɛ mli hemɔkɛyeli ni nyɛyɔɔ lɛ hewɔ. 13 Kɛfata he lɛ, eyɛ mli akɛ no mli lɛ nyɛgboi yɛ nyɛtɔmɔi lɛ amli, kɛ agbɛnɛ hu, yɛ nyɛheloo lɛ ní afoko lɛ ketia lɛ mli moŋ, shi Nyɔŋmɔ hã nyɛ kɛ lɛ fɛɛ hiɛ kamɔ. Ejɛ mlihilɛ mli ekɛ wɔtɔmɔi lɛ fɛɛ fa wɔ 14 ni egbe* wolo ni akɛ nine ŋma ní akpɔi ni teɔ shi woɔ wɔ yɔɔ mli lɛ mli niŋmai lɛ. Ekala wolo nɛɛ ekpɛtɛ piŋmɔ tso* lɛ, ni ekɛjie kɛje jɛmɛ. 15 Ni etsɔ no nɔ* ekpɔlɔ nɔyelii kɛ hegbɛi lɛ ahe nii kwraa, ni ekɛ amɛ etsɔɔ faŋŋ akɛ eye amɛnɔ kunim, ni enyiɛ amɛhiɛ yɛ kunimyeli akoŋshimɔ mli. 16 No hewɔ lɛ, nyɛkahãa mɔ ko kojoa nyɛ yɛ nɔ ni nyɛyeɔ loo nɔ ni nyɛnuɔ loo gbi jurɔ ko loo nyɔɔŋ hee loo hejɔɔmɔ gbi ko yeli he. 17 Nakai nibii lɛ ji nibii ni baaba lɛ ahɔɔŋ* kɛkɛ, shi nii* lɛ diɛŋtsɛ ji Kristo lɛ. 18 Nyɛkahãa mɔ ko ní náa amale heshibaa kɛ ŋwɛibɔfoi ajamɔ he miishɛɛ ní “kɔɔ eshidaamɔ yɛ”* nibii ni ena lɛ ahe lɛ, miishɔ̃a juromɔnɔ lɛ yɛ nyɛdɛŋ. Yɛ anɔkwale mli lɛ, eheloo jwɛŋmɔ lɛ hãa ewóɔ ehe nɔ yakatswaa, 19 ni ehiɛɛɛ yitso lɛ mli kpɛŋŋ, ehiɛɛɛ mɔ ni hãa gbɔmɔtso muu lɛ fɛɛ náa nii ni he hiaa lɛ ni etsaratsaraa ehe jogbaŋŋ kɛtsɔ etalɔi kɛ talɔi-amli-loi anɔ, ni ehãa edaa hu kɛ dalɛ ni jɛ Nyɔŋmɔ ŋɔɔ lɛ mli kpɛŋŋ. 20 Kɛ́ nyɛ kɛ Kristo fɛɛ gboi yɛ je lɛ mli shishijee nibii lɛ agbɛfaŋ lɛ, mɛni hewɔ nyɛhiɔ shi oookɛɛ nyɛfata je lɛ he lolo, ni nyɛyeɔ akpɔi nɛɛ hu anɔ, akɛ: 21 “Nyɛkamɔa mli, ni nyɛkasaa nyɛnaa, ni asaŋ nyɛkataa he” lɛ? 22 Ejaakɛ nibii nɛɛ fɛɛ hiɛ kpãtãa yɛ amɛhe nitsumɔ mli, ni amɛji akpɔi ni awo yɛ gbɔmɛi akitãi kɛ amɛtsɔɔmɔi anaa. 23 Eyɛ mli akɛ mɔ diɛŋtsɛ suɔmɔ naa jamɔ kɛ amale heshibaa, ni ji gbɔmɔtso lɛ yiwaa lɛ, hãa nakai nibii lɛ feɔ tamɔ nɔ ni amɛji hiɛshikamɔ nibii yɛ kponɔgbɛ moŋ, shi yɛ nibii ni heloo lɛ shweɔ ní awuɔ ashiɔ lɛ agbɛfaŋ lɛ, amɛhe bɛ sɛɛnamɔ ko kwraa.\n^ Sht. ŋm., “mɛi ní amɛnako mihiɛ yɛ heloo lɛ mli.”\n^ Aloo “akaŋɔ nyɛ akɛ emilɛloo.”\n^ Aloo “etsumɔ.”\n^ Aloo eeenyɛ efee akɛ, “enɔ.”


Marko 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nYohane Baptisilɔ lɛ shiɛ (1-8)\nAbaptisi Yesu (9-11)\nSatan ka Yesu (12, 13)\nYesu bɔi shiɛmɔ yɛ Galilea (14, 15)\nEtsɛ klɛŋklɛŋ kaselɔi lɛ (16-20)\nAfã mumɔ ni he tseee (21-28)\nYesu tsa mɛi pii yɛ Kapernaum (29-34)\nEyasɔle yɛ he ko ni etse ehe banee (35-39)\nAtsa kpitiyelɔ ko (40-45)\n1 Yesu Kristo, Nyɔŋmɔ Bi lɛ, he sane kpakpa lɛ shishijee: 2 Taakɛ aŋma yɛ gbalɔ Yesaia wolo lɛ mli lɛ: “(Naa! miitsu mibɔfo lɛ kɛmiitsɔ ohiɛ, mɔ ni baasaa ogbɛ lɛ eto lɛ.) 3 Mɔ ko gbee miibo yɛ ŋa lɛ nɔ* akɛ: ‘Nyɛsaa Yehowa* gbɛ lɛ! Nyɛfea etempɔŋi lɛ trɔmɔɔ.’” 4 Yohane Baptisilɔ lɛ yɛ ŋa lɛ nɔ,* eeshiɛ baptisimɔ ni feɔ tsuitsakemɔ kɛhã eshaifaa he okadi lɛ. 5 Ni mɛi ni yɔɔ Yudea niiaŋ fɛɛ, kɛ Yerusalembii fɛɛ yaa eŋɔɔ, ni ebaptisiɔ amɛ* yɛ Yordan Faa lɛ mli, be ni amɛjajeɔ amɛhe eshai lɛ kpetekplee lɛ. 6 Ni Yohane lɛ, ewoɔ yoma hetsɔi atade ni ekɛ kooloo hewolo hɛfiinɔ fiɔ ehɛ ni eyeɔ baalabii kɛ ŋa mli wo. 7 Ni eshiɛɔ ekɛɔ akɛ: “Mɔ ko ni he wa fe mi miiba yɛ misɛɛ, misaaa mɔ ni kotoɔ shi fɛneɔ etokotai anaa kpãi. 8 Nu mikɛbaptisi nyɛ, shi lɛ lɛ ekɛ mumɔ krɔŋkrɔŋ baabaptisi nyɛ.” 9 Nakai gbii lɛ amli lɛ, Yesu jɛ Nazaret yɛ Galilea eba, ni Yohane baptisi lɛ yɛ Yordan mli. 10 Ni be ni eje kpo kɛjɛ nu lɛ mli lɛ, amrɔ lɛ, ena akɛ ŋwɛi naa egbele ni mumɔ lɛ miikpeleke shi tamɔ okpo kɛmiiba enɔ. 11 Ni gbee ko jɛ ŋwɛi kɛɛ: “Bo ji mi-Bi ni misumɔɔ lɛ lɛ; mikpɛlɛ onɔ.” 12 Ni amrɔ lɛ, mumɔ lɛ tsirɛ lɛ koni eya ŋa lɛ nɔ.* 13 No hewɔ lɛ, etee nɔ ehi ŋa lɛ nɔ* gbii nyɔŋmai ejwɛ, ni Satan ka lɛ. Ekɛ ŋa mli kooloi lɛ yɔɔ jɛmɛ, ni ŋwɛibɔfoi lɛ sɔmɔ lɛ. 14 Agbɛnɛ, be ni amɔ Yohane sɛɛ lɛ, Yesu tee Galilea eyashiɛ Nyɔŋmɔ sane kpakpa lɛ 15 ni ekɛɛ: “Be ni ato lɛ eshɛ, ni Nyɔŋmɔ Maŋtsɛyeli lɛ ebɛŋkɛ nyɛ. Nyɛtsakea nyɛtsui, ni nyɛnáa hemɔkɛyeli yɛ sane kpakpa lɛ mli.” 16 Be ni enyiɛ Galilea Ŋshɔ* lɛ naa lɛ, ena Simon kɛ Simon nyɛmi nuu Andrea, ni amɛmiifɔ̃ amɛyai lɛ amɛmiiwo ŋshɔ lɛŋ, ejaakɛ wolɛi ji amɛ. 17 No hewɔ lɛ, Yesu kɛɛ amɛ akɛ: “Nyɛbanyiɛa misɛɛ, ni mafee nyɛ wolɛi ni baahɛ gbɔmɛi.” 18 Ni amrɔ lɛ, amɛshi amɛyai lɛ ni amɛnyiɛ esɛɛ. 19 Be ni etee hiɛ fioo lɛ, ena Yakobo, Zebedeo bi lɛ kɛ enyɛmi nuu Yohane, ni amɛyɛ amɛlɛlɛ mli amɛmiikpɛ amɛyai, 20 ni eshashaooo shi kwraa, ni etsɛ amɛ. No hewɔ lɛ, amɛshi amɛtsɛ Zebedeo kɛ apaafoi lɛ yɛ lɛlɛ lɛ mli ni amɛyanyiɛ esɛɛ. 21 Ni amɛbote Kapernaum. Be ni Hejɔɔmɔ Gbi lɛ shɛ nɔŋŋ lɛ, ebote kpeehe* lɛ ni ebɔi nitsɔɔmɔ. 22 Ni amɛhe jɔ̃ amɛhe yɛ gbɛ ni etsɔɔ nɔ etsɔɔ nii lɛ hewɔ, ejaakɛ etsɔɔ amɛ nii akɛ mɔ ni yɔɔ hegbɛ, shi jeee tamɔ woloŋmalɔi lɛ. 23 Nakai be lɛ mli nɔŋŋ lɛ, nuu ko yɛ amɛkpeehe lɛ ni mumɔ ni he tseee miiná enɔ hewalɛ, ni ebo ekɛɛ: 24 “Mɛni wɔkɛ bo yɔɔ feemɔ, Yesu, Nazarenyo? Oba wɔhiɛkpatamɔ? Mile mɔ tuuntu ni ji bo, Mɔ Krɔŋkrɔŋ ni jɛ Nyɔŋmɔ ŋɔɔ lɛ!” 25 Shi Yesu kã mumɔ lɛ hiɛ ekɛɛ: “Feemɔ diŋŋ, ni oje emli!” 26 Ni mumɔ ni he tseee lɛ hã ablami sha nuu lɛ, ni mumɔ ni he tseee lɛ bolɔ kɛ gbee ni wa, ni eje emli. 27 Anɔkwa, mɛi lɛ fɛɛ naa kpɛ amɛhe aahu akɛ amɛbɔi he susumɔ yɛ amɛteŋ amɛkɛɛ: “Mɛni nɛ? Tsɔɔmɔ hee nɛ! Ekɛ hewalɛ fãa mumɔi ni he tseee po ayi, ni amɛboɔ lɛ toi.” 28 Ni ehe sane gbɛ shwã oyayaayai yɛ he fɛɛ he yɛ Galilea kpokpaa lɛ nɔ fɛɛ. 29 Kɛkɛ ni amɛshi kpeehe lɛ ni Yakobo kɛ Yohane fata amɛhe kɛtee Simon kɛ Andrea shĩa lɛ. 30 No mli lɛ, Simon shaayoo kã shi kɛ atridii, ni amrɔ lɛ amɛkɛɛ lɛ yoo lɛ he sane. 31 Ni etee eŋɔɔ eyamɔ enine mli ni ewó enɔ. Atridii lɛ tse yɛ enɔ, ni ebɔi amɛ sɔɔmɔ. 32 Ni gbɛkɛ, be ni hulu enyɔ shi lɛ, mɛi lɛ kɛ helatsɛmɛi fɛɛ kɛ mɛi ni yɔɔ daimonioi bɔi eŋɔɔbaa; 33 ni maŋ muu lɛ fɛɛ babua amɛhe naa yɛ shinaa lɛ naa tuuntu. 34 Kɛkɛ ni etsa mɛi babaoo ni yeyeɔ helai srɔtoi lɛ, ni efãmɔ daimonioi babaoo, shi eŋmɛɛɛ daimonioi lɛ agbɛ ni amɛwie, ejaakɛ amɛle akɛ lɛ ji Kristo lɛ.* 35 Leebi maŋkpa be ni hiɛ gbeleko lɛ, ete shi ni eje kpo, ni eshi kɛtee he ko banee, ni ebɔi sɔlemɔ yɛ jɛmɛ. 36 Shi Simon kɛ mɛi ni fata ehe lɛ kpa shi amɛtao lɛ 37 ni amɛna lɛ, ni amɛkɛɛ lɛ akɛ: “Mɔ fɛɛ mɔ miitao bo.” 38 Shi ekɛɛ amɛ akɛ: “Nyɛhãa wɔyaa he kroko, maji ni bɛŋkɛ lɛ amli, koni mayashiɛ yɛ jɛmɛ hu, ejaakɛ enɛ hewɔ miba.” 39 Ni etee eyashiɛ yɛ amɛkpeehei lɛ yɛ Galilea niiaŋ fɛɛ ni efãmɔ daimonioi. 40 Kpitiyelɔ ko hu ba eŋɔɔ bakula shi ekpa lɛ fai ekɛɛ: “Kɛ́ oosumɔ lɛ, obaanyɛ ohã mihe atse.” 41 Kɛkɛ ni emusuŋ tsɔ lɛ ni ekpã enine mli eta ehe, ni ekɛɛ lɛ akɛ: “Miisumɔ! Ohe atse.” 42 Amrɔ lɛ kpiti lɛ tã yɛ ehe, ni ehe tse. 43 Ni ebɔ lɛ kɔkɔ kɛ hiɛdɔɔ, ni amrɔ lɛ, ewo lɛ gbɛ 44 ekɛɛ lɛ akɛ: “Kwɛmɔ ni okakɛɛ mɔ ko nɔ ko, shi moŋ yaa ni okɛ ohe ayatsɔɔ osɔfo lɛ, ní oŋɔ nibii ni Mose fã akɛ ahã lɛ ohã, yɛ ohe ni atsuu lɛ hewɔ, koni no afee odase kɛhã amɛ.” 45 Shi be ni nuu lɛ shi etee lɛ, eyabɔi sane lɛ gbaa babaoo ni ehã egbɛ eshwã hei babaoo, ni no hewɔ lɛ, Yesu nyɛɛɛ abote maŋ ko mli kpetekplee dɔŋŋ, shi ehi ŋa nɔ yɛ hei ni etse amɛhe banee. Kɛ̃lɛ, mɛi jɛɔ hei srɔtoi fɛɛ kɛbaa eŋɔɔ.\n^ Aloo “ekɛ amɛ woɔ nu mli; emuɔ amɛ mele.”\n^ Kwɛmɔ Mat 4:18 sh. niŋ.\n^ Kwɛmɔ Mat 4:23 sh. niŋ.\n^ Aloo eeenyɛ efee akɛ, “amɛle mɔ ni eji.”


2 Maŋtsɛmɛi 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n2 Maŋtsɛmɛi 22:1-20\nGbɛtsɔɔmɔi kɛhã sɔlemɔ shĩa lɛ saamɔ (3-7)\nAna Mla wolo lɛ (8-13)\nHulda gba akɛ sane fɔŋ baaba (14-20)\n22 Be ni Yosia+ batsɔ maŋtsɛ lɛ, no mli lɛ, eye afii kpaanyɔ, ni eye nɔ afii 31 yɛ Yerusalem.+ Enyɛ gbɛ́i ji Yedida, Adaia ni jɛ Bozkat+ lɛ biyoo lɛ. 2 Efee nɔ ni ja yɛ Yehowa hiɛ, ni enyiɛ etsɛ David gbɛi lɛ anɔ,+ ni egbáaa afã kɛyaaa ninejurɔ loo abɛku. 3 Yɛ Maŋtsɛ Yosia nɔyeli afi ni ji 18 lɛ nɔ lɛ, maŋtsɛ lɛ tsu Shafan ni ji woloŋmalɔ lɛ kɛtee Yehowa shĩa lɛ; Shafan tsɛ ji Azalia, ni Azalia hu tsɛ ji Meshulam.+ Ekɛɛ lɛ akɛ: 4 “Kwɔɔ kɛya osɔfonukpa Hilkia+ ŋɔɔ ni ohã ebua shika lɛ fɛɛ ni akɛbaa Yehowa shĩa lɛ,+ ni ji shika ni shinaanaakwɛlɔi lɛ he yɛ maŋbii lɛ adɛŋ+ lɛ anaa. 5 Hã amɛkɛhã mɛi ni ahala ni kwɛɔ Yehowa shĩa lɛ he nitsumɔ lɛ nɔ lɛ, koni amɛ hu amɛkɛhã mɛi ni tsuɔ nii yɛ Yehowa shĩa lɛ kɛsaa shĩa lɛ hei ni efite lɛ,*+ 6 ni ji ŋaalɔi lɛ, tsumalɔi lɛ, kɛ gbogbotswalɔi lɛ; amɛkɛbaahé tsei kɛ tɛi ni ako koni amɛkɛsaa shĩa lɛ.+ 7 Shi akahã amɛbabu shika ni akɛhãa amɛ lɛ he akɔntaa, ejaakɛ amɛji hii ni amuɔ afɔ̃ɔ amɛnɔ.”+ 8 Sɛɛ mli lɛ, Hilkia ni ji osɔfonukpa lɛ kɛɛ Shafan, ni ji woloŋmalɔ+ lɛ akɛ: “Mina Mla wolo+ lɛ yɛ Yehowa shĩa lɛ.” No hewɔ lɛ, Hilkia kɛ wolo lɛ hã Shafan ni ebɔi kanemɔ.+ 9 Kɛkɛ ni Shafan, woloŋmalɔ lɛ tee maŋtsɛ lɛ ŋɔɔ ni eyakɛɛ lɛ akɛ: “Otsuji ebua shika ni aná yɛ shĩa lɛ naa,* ni amɛkɛhã mɛi ni kwɛɔ Yehowa shĩa lɛ nitsumɔ lɛ nɔ lɛ.”+ 10 Shafan, ni ji woloŋmalɔ lɛ, kɛɛ maŋtsɛ lɛ hu akɛ: “Osɔfo Hilkia kɛ wolo+ ko ehã mi.” Kɛkɛ ni Shafan bɔi wolo lɛ kanemɔ yɛ maŋtsɛ lɛ hiɛ. 11 Be ni maŋtsɛ lɛ nu Mla wolo lɛ mli wiemɔi lɛ nɔŋŋ lɛ, egbála etadei lɛ.+ 12 Kɛkɛ ni maŋtsɛ lɛ fã osɔfo Hilkia, kɛ Ahikam,+ Shafan binuu lɛ, kɛ Akbor, Mikaia binuu lɛ, kɛ Shafan, woloŋmalɔ lɛ, kɛ Asaia, maŋtsɛ lɛ tsulɔ lɛ akɛ: 13 “Nyɛyaa, nyɛyabia Yehowa nii nyɛhãa mi, kɛ maŋ lɛ, kɛ Yuda fɛɛ yɛ wiemɔi ni yɔɔ wolo nɛɛ ni ana lɛ mli lɛ naa; ejaakɛ Yehowa mli ewo la waa ewo wɔ,+ ejaakɛ wɔtsɛmɛi lɛ booo wiemɔi ni yɔɔ wolo nɛɛ mli lɛ toi, anɔkwa, amɛyeee nibii fɛɛ ni aŋmala yɛ mli yɛ wɔhe lɛ anɔ.” 14 No hewɔ lɛ, osɔfo Hilkia, kɛ Ahikam, kɛ Akbor, kɛ Shafan, kɛ Asaia tee gbalɔ yoo+ Hulda ŋɔɔ. Shalum, mɔ ni kwɛɔ atadei lɛ anɔ lɛ ŋa ji lɛ; Shalum tsɛ ji Tikwa, ni Tikwa tsɛ ji Harhas. Yerusalem Kpokpaa Hee lɛ mli Hulda yɔɔ; ni amɛkɛ lɛ yawie yɛ jɛmɛ.+ 15 Yoo lɛ kɛɛ amɛ akɛ: “Nɔ ni Yehowa, Israel Nyɔŋmɔ lɛ kɛɛ nɛ, ‘Nyɛyakɛa nuu lɛ ni tsu nyɛ miŋɔɔ lɛ akɛ: 16 “Nɔ ni Yehowa kɛɛ nɛ, ‘Mikɛ sane fɔŋ baaba maŋ nɛɛ kɛ emli bii lɛ anɔ, ni ji wiemɔi fɛɛ ni yɔɔ wolo lɛ ni Yuda maŋtsɛ lɛ kane lɛ mli lɛ.+ 17 Ejaakɛ amɛje misɛɛ ni amɛmiishã lasu afɔle amɛmiihã nyɔŋmɔi krokomɛi+ koni amɛkɛ amɛninenaa nitsumɔi+ lɛ fɛɛ awo mimli la, mimli baawo la awo maŋ nɛɛ aahu akɛ agbeŋ.’”+ 18 Shi yɛ Yuda maŋtsɛ lɛ ni tsu nyɛ koni nyɛbabi Yehowa nii lɛ gbɛfaŋ lɛ, nɔ ni nyɛkɛa lɛ nɛ, “Nɔ ni Yehowa, Israel Nyɔŋmɔ lɛ kɛɛ nɛ: ‘Wiemɔi ni onu lɛ ahewɔ lɛ, 19 otsake otsui* ni oba ohe shi+ yɛ Yehowa hiɛ yɛ nɔ ni miwie mishi maŋ nɛɛ kɛ emli bii lɛ—akɛ loomɔ baaba amɛnɔ ni mɛi anaa baakpɛ amɛhe yɛ amɛhewɔ lɛ he—ni ogbala otadei+ lɛ ni ofó yɛ mihiɛ, no hewɔ lɛ, mi hu minu oyaafo lɛ, Yehowa kɛɛ. 20 No hewɔ lɛ, mahã ogbo* yɛ toiŋjɔlɛ mli ni abaafu bo yɛ ofuuhe lɛ, ni ohiŋmɛii enaŋ sane fɔŋ ni baaba maŋ nɛɛ nɔ lɛ.’”’” Kɛkɛ ni amɛba ni amɛbabɔ maŋtsɛ lɛ amaniɛ.\n^ Loo “hei ni egbala lɛ.”\n^ Loo “Otsuji etsɔ shika ni aná yɛ shĩa lɛ.”\n2 Maŋtsɛmɛi 22


Nyɔŋmɔ Nɔyeli—No Foɔ Jalɛ Sane ni Ayeee lɛ Fɛɛ Sɛɛ | Tsi Obɛŋkɛ\n1. Te ekolɛ wɔnuɔ nifeemɔi ní tsɔɔ jalɛ sane ní ayeee lɛ he wɔhaa tɛŋŋ?\nÁLAKA yoomo okulafo ko ni ahe eshika fɛɛ ní ekɛkwɛɔ ehe lɛ yɛ edɛŋ. Yoofɔyoo yitsoŋwalɔ ko eshi ebi abifao ní nyɛɛɛ nɔ ko kwraa efee lɛ efɔ̃ shi ni ejo foi. Áwo nuu ko tsuŋ yɛ efɔŋ ko ní jeee lɛ efee lɛ hewɔ. Te onuɔ shihilɛi nɛɛ ahe ohaa tɛŋŋ? Eka shi faŋŋ akɛ, eko fɛɛ eko haoɔ bo waa, ni eja gbɛ nakai hu. Ákɛ adesai lɛ, wɔyɛ ekpakpa kɛ efɔŋ henumɔ ní mli wa waa. Kɛ́ aye sane ko ní ejaaa lɛ, edɔɔ wɔ waa diɛŋtsɛ. Wɔsumɔɔ ní ato mɔ ní afee lɛ efɔŋ lɛ najiaŋ ní agbala mɔ ni fee efɔŋ lɛ toi. Kɛ́ afeee enɛ lɛ, ekolɛ ehaa wɔsusuɔ akɛ: ‘Ani Nyɔŋmɔ miina nɔ ni yaa nɔ lɛ? Mɛni hewɔ efeee he nɔ ko lɛ?’\n2. Te Habakuk fee enii yɛ jalɛ sane ní ayeee lɛ he eha tɛŋŋ, ni mɛni hewɔ Yehowa ewieee ehiɛ yɛ enɛ he lɛ?\n2 Yehowa tsuji anɔkwafoi ebibii saji ní tamɔ enɛɛmɛi, yɛ yinɔsane be fɛɛ mli. Ákɛ nɔkwɛmɔnɔ lɛ, gbalɔ Habakuk sɔle eha Nyɔŋmɔ akɛ: “Mɛni hewɔ ohaa mikwɛɔ jalɛ sane ní ayeee tamɔ nɛkɛ? Mɛni hewɔ oŋmɛɔ gbɛ ni awuiyeli, mlakwamɔ, efɔŋfeemɔ, kɛ yiwalɛ gbɛɔ shwãa he fɛɛ he lɛ?” (Habakuk 1:3, Contemporary English Version) Yehowa ewieee Habakuk hiɛ yɛ enibimɔi ní mli kã shi faŋŋ nɛɛ hewɔ, ejaakɛ Lɛ ji mɔ diɛŋtsɛ ní kɛ jalɛsaneyeli shishinumɔ lɛ diɛŋtsɛ wo adesai amli. Hɛɛ, Yehowa kɛ ejalɛsaneyeli henumɔ ní yɔɔ naakpɛɛ lɛ falɛ fioo ko eduro wɔ.\nYehowa Nyɛ̃ɔ Jalɛ Sane ní Ayeee\n3. Mɛni hewɔ abaanyɛ akɛɛ akɛ Yehowa le jalɛ sane ní ayeee ní yaa nɔ lɛ fe bɔ ni wɔle lɛ?\n3 Yehowa ekuuu ehiɛ efɔ̃ɔɔ jalɛ sane ní ayeee lɛ nɔ. Enaa nɔ ni yaa nɔ lɛ. Biblia lɛ kɛɔ wɔ yɛ Noa gbii lɛ ahe akɛ: “Yehowa na akɛ gbɔmɛi anɔ fɔŋ feemɔ fá yɛ shikpɔŋ lɛ nɔ, ni amɛtsuiŋ susumɔi ajwɛŋmɔ fɛɛ lɛ efɔŋ kɛkɛ ji daa nɛɛ.” (1 Mose 6:5) Susumɔ nɔ ni nakai wiemɔ lɛ tsɔɔ lɛ he okwɛ. Bei pii lɛ, bɔ ni wɔnuɔ jalɛ sane ní ayeee lɛ shishi wɔhaa lɛ damɔ saji fioo komɛi ní wɔnu he, aloo wɔ diɛŋtsɛ wɔkɛkpe lɛ nɔ. Nɔ ni tamɔɔɔ nakai kwraa lɛ, Yehowa le akɛ jalɛ sane ní ayeee lɛ miiya nɔ yɛ je lɛŋ fɛɛ. Enaa nibii ní yaa nɔ lɛ fɛɛ! Nɔ ni fe nakai lɛ, enyɛɔ enaa tsui mli henumɔi diɛŋtsɛ—susumɔi fɔji ní yɔɔ nifeemɔi ní ejaaa lɛ asɛɛ lɛ.—Yeremia 17:10.\n4, 5. (a) Biblia lɛ tsɔɔ akɛ Yehowa susuɔ mɛi ní akɛ amɛ yeɔ yɛ gbɛ ní ejaaa nɔ lɛ ahe yɛ mɛɛ gbɛ nɔ? (b) Jalɛ sane ní ayeee lɛ esa Yehowa diɛŋtsɛ he yɛ mɛɛ gbɛ nɔ?\n4 Shi Yehowa feɔ babaoo fe na ní enaa jalɛ sane ní ayeee lɛ kɛkɛ. Esusuɔ mɛi ní akɛ jalɛ sane ní ayeee lɛ yeɔ amɛ awui lɛ ahe hu. Beni henyɛlɔi amaji kɛ Yehowa webii lɛ yeɔ kɛ yiwalɛ lɛ, “amɛ ŋtsɔi ni amɛdɔmɔɔ yɛ amɛyiwalɔi kɛ amɛhaolɔi lɛ ahewɔ lɛ” hao lɛ. (Kojolɔi 2:18) Ekolɛ oyɔse akɛ babaoo ní gbɔmɛi naa jalɛ sane ní ayeee lɛ, babaoo ní no gbeɔ amɛhenumɔ kwraa ji no. Jeee nakai kwraa eji yɛ Yehowa gbɛfaŋ! Ena jalɛ sane ní ayeee yɛ gbɛ̀i srɔtoi fɛɛ nɔ lɛ aahu afii 6,000 sɔŋŋ, shi kɛlɛ etsakeko ejwɛŋmɔ yɛ nyɛ̃ɛ ní eyɔɔ kɛha no lɛ he. Yɛ no najiaŋ lɛ, Biblia lɛ maa nɔ mi kɛhaa wɔ akɛ nibii tamɔ “apasa lilɛi,” “niji ní shwieɔ lá ni eye bem shi,” kɛ “amale odaseyelɔ ní foɔ sane tãa” lɛ ji nihii nii kɛha lɛ.—Abɛi 6:16-19.\n5 Agbɛnɛ hu, susumɔ bɔ ni Yehowa kɛ hiɛdɔɔ wie eshi Israel hiɛnyiɛlɔi ní yeee jalɛ sane lɛ he okwɛ. Ekɛ mumɔ tsirɛ egbalɔ lɛ ni ebi amɛ akɛ: “Ani jeee nyɛgbɛnaa ji akɛ nyɛaale nɔ ni ja?” Beni Yehowa etsɔɔ amɛhewalɛ ní amɛkɛtsuɔ nii yɛ gbɛ fɔŋ nɔ lɛ mli kɛ wiemɔ ní mli kã shi faŋŋ sɛɛ lɛ, egba nɔ ni baaba nɛkɛ hii ní ekpɔtɔ nɛɛ anɔ lɛ efɔ̃ shi, akɛ: “Amɛaabolɔ amɛaatsɛ́ Yehowa, ni efoŋ amɛdaaŋ, shi moŋ ekɛ ehiɛ aaatee amɛ yɛ nakai be lɛ mli, taakɛ bɔ ni amɛfee efɔŋ yɛ amɛnifeemɔ nii amli lɛ.” (Mika 3:1-4) Kwɛ nyɛ̃ɛ diɛŋtsɛ ní Yehowa yɔɔ kɛha jalɛ sane ní ayeee! Hɛɛ, lɛ diɛŋtsɛ ená enɛ mli niiashikpamɔ! Satan kɛ afii akpei abɔ ebɔ lɛ ahora aahu yɛ gbɛ ní ejaaa nɔ. (Abɛi 27:11) Kɛfata he lɛ, nifeemɔ ní tsɔɔ jalɛ sane ní ayeee yɛ gbɛ ni yɔɔ gbeyei nɔ lɛ sa Yehowa he waa beni agbe e-Bi lɛ, ní ‘efeko esha’ ko lɛ tamɔ efɔŋfeelɔ lɛ. (1 Petro 2:22; Yesaia 53:9) Eyɛ faŋŋ akɛ, Yehowa le, ni ekuko ehiɛ efɔ̃ko amanehulu ní mɛi ní ayeɔ amɛ sane ní ejaaa lɛ naa lɛ nɔ.\n6. Kɛ́ wɔkɛ jalɛ sane ní ayeee kpe lɛ, te ekolɛ wɔbaafee wɔnii wɔha tɛŋŋ, ni mɛni hewɔ?\n6 Ni kɛlɛ, kɛ́ wɔna jalɛ sane ní ayeee—aloo akɛ wɔ diɛŋtsɛ ye yɛ gbɛ ko ní ejaaa nɔ lɛ—eji adebɔɔ su akɛ wɔɔfee nɔ ko ní wɔkɛte shi wɔshi enɛ waa. Abɔ wɔ yɛ Nyɔŋmɔ subaŋ nɔ, ni jalɛ sane ní ayeee lɛ teɔ shi ewoɔ nibii fɛɛ ní Yehowa damɔ shi kɛha lɛ kwraa. (1 Mose 1:27) Belɛ, mɛni hewɔ ni Nyɔŋmɔ ŋmɛɔ jalɛ sane ní ayeee gbɛ lɛ mɔ?\nSane ní Kɔɔ Nyɔŋmɔ Maŋtsɛyeli lɛ He Lɛ\n7. Tsɔɔmɔ bɔ ni atswa Yehowa maŋtsɛyeli lɛ mpoa aha lɛ mli.\n7 Sanebimɔ nɛɛ hetoo kɔɔ maŋtsɛyeli he sane lɛ he. Taakɛ wɔna lɛ, Bɔlɔ lɛ yɛ hegbɛ akɛ eyeɔ shikpɔŋ lɛ kɛ mɛi fɛɛ ní yɔɔ nɔ lɛ anɔ maŋtsɛ. (Lala 24:1; Kpojiemɔ 4:11) Shi, mra mli yɛ adesai ayinɔsane mli ni atswa Yehowa maŋtsɛyeli lɛ mpoa. Te enɛ ba lɛ eha tɛŋŋ? Yehowa wo klɛŋklɛŋ nuu, ni ji Adam kita akɛ ekaye tso ko ní yɔɔ abɔɔ ni ji e-Paradeiso shia lɛ mli lɛ nɔ yibii lɛ eko. Shi kɛ́ egbo toi lɛ, mɛni baaba? Nyɔŋmɔ kɛɛ lɛ akɛ: “Gbo ooogbo!” (1 Mose 2:17) Kita ní Nyɔŋmɔ wo nɛɛ kɛ jaramɔ shihilɛ ko baaa Adam, loo eŋa, Hawa nɔ. Ni kɛlɛ, Satan tsɔ̃ Hawa yiŋ akɛ Nyɔŋmɔ miitsĩ amɛnaa yɛ gbɛ ní ejaaa nɔ. Mɛni baaba kɛji eye tso lɛ yibii lɛ eko? Satan kɛɛ Hawa yɛ faŋŋ mli akɛ: “Jeee gboimɔ nyɛaagboi; shi moŋ le Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele, ni nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.”—1 Mose 3:1-5, wɔma efã ko nɔ mi.\n8. (a) Satan kɛ wiemɔi ní ekɛ Hawa wie lɛ tsɔɔ mɛni? (b) Mɛni mpoa Satan tswa yɛ Nyɔŋmɔ maŋtsɛyeli lɛ he?\n8 Satan kɛ nɛkɛ wiemɔ nɛɛ tsɔɔ akɛ jeee akɛ Yehowa etsĩmɔ sane ko ní he hiaa waa nɔ koni Hawa akale kɛkɛ, shi moŋ E-male etsɔɔ yoo lɛ hu. Satan kwɛ jogbaŋŋ koni ekate shi ewo anɔkwale ní eji akɛ Nyɔŋmɔ ji maŋtsɛ lɛ. Shi etswa ja ní eja gbɛ, kɛ bɔ ni esa, kɛ bɔ ni eji jalɛ maŋtsɛyeli ha lɛ mpoa. Kɛ́ wɔɔkɛɛ yɛ gbɛ kroko nɔ lɛ, ema nɔ mi akɛ Yehowa tsuuu E-maŋtsɛyeli lɛ he nii yɛ jalɛ gbɛ kɛ gbɛ ní hi fe fɛɛ kɛha E-shishi bii lɛ nɔ.\n9. (a) Mɛni jɛ toigbele lɛ mli kɛba yɛ Adam kɛ Hawa gbɛfaŋ, ni enɛ tée mɛɛ sanebimɔi ní he hiaa shi? (b) Mɛni hewɔ Yehowa kpataaa atuatselɔi lɛ ahiɛ kɛkɛ lɛ?\n9 No hewɔ lɛ, Adam kɛ Hawa fɛɛ gbo Yehowa nɔ toi kɛtsɔ tso ní akɛɛ amɛkaye eyibii lɛ eko lɛ yeli nɔ. Amɛ toigbele lɛ ha amɛbafee mɛi ní esa akɛ amɛná gbele toigbalamɔ, taakɛ Nyɔŋmɔ ewo akpɔ lɛ pɛpɛɛpɛ. Satan amale lɛ tée sanebimɔi komɛi ní he hiaa waa shi. Ani Yehowa yɛ hegbɛ lɛɛlɛŋ akɛ eyeɔ adesai anɔ, aloo ani esa akɛ adesa aye lɛ diɛŋtsɛ ehe nɔ? Ani Yehowa tsuɔ emaŋtsɛyeli lɛ he nii yɛ gbɛ ní hi fe fɛɛ nɔ? Kulɛ Yehowa baanyɛ ekɛ ehewalɛ ní eyɔɔ akɛ ofe lɛ atsu nii ní ekɛkpata atuatselɔi lɛ ahiɛ amrɔ nɔŋŋ. Shi sanebimɔi ní atée amɛ shi lɛ kɔɔ Nyɔŋmɔ nɔyeli he, jeee ehewalɛ he. No hewɔ lɛ Adam, Hawa, kɛ Satan hiɛ ni eeekpata lɛ emaŋ bɔ ni Nyɔŋmɔ nɔyeli lɛ ja ha lɛ nɔ mi. Kɛ́ efee nakai lɛ, ebaanyɛ etswa enɔyeli lɛ mpoa babaoo moŋ. Gbɛ pɛ ní abaanyɛ atsɔ nɔ ana kɛji adesai baanyɛ aye amɛ diɛŋtsɛ amɛhe nɔ yɛ omanyeyeli mli, ní Nyɔŋmɔ he bɛ mli ji ní aŋmɛ gbɛ ní be saŋŋ aho.\n10. Mɛni yinɔsane ejie lɛ kpo yɛ adesai anɔyeli he?\n10 Mɛni be ní aŋmɛ gbɛ ní eho lɛ ejie lɛ kpo? Gbɔmɛi eka nɔyelii srɔtoi pii amɛkwɛ, yɛ afii akpei abɔ ní eho lɛ fɛɛ mli, tamɔ mɔ kome hewalɛ naa nɔyeli, demokrase, kwasafo nɔyeli, kɛ komunist nɔyeli. Atsɔɔ bɔ ni amɛ fɛɛ amɛji lɛ mli yɛ Biblia mli wiemɔ ní mli kã shi faŋŋ nɛɛ mli, akɛ: “Gbɔmɔ yeɔ enaanyo gbɔmɔ nɔ ni ekɛyeɔ ehe awui.” (Jajelɔ 8:9) Gbalɔ Yeremia wie kɛ yiŋtoo kpakpa akɛ: “Yehowa, mile akɛ gbɔmɔ gbɛ bɛ lɛ diɛŋtsɛ edɛŋ, ni adesa ní nyiɛ nɛɛ, bɔ ni eeetsɔ ejaje enajifaamɔi eha lɛ, ebɛ edɛŋ.”—Yeremia 10:23.\n11. Mɛni hewɔ Yehowa ŋmɛ gbɛ koni adesai aweku lɛ atsɔ amanehulu mli lɛ?\n11 Yehowa le kɛjɛ shishijee tɔ̃ɔ akɛ adesai aheyeli, loo amɛ diɛŋtsɛ amɛhe nɔ ní amɛaaye lɛ kɛ amanehulu babaoo baaba. Belɛ, ani gbɛ ní eŋmɛ ní nibii ní anyɛŋ atsĩ naa nɛɛ fɛɛ ba lɛ tsɔɔ jalɛ sane ní eyeee? Dabi kwraa! Ákɛ nɔkwɛmɔnɔ lɛ: Ŋɔɔ lɛ akɛ oyɛ bi ko ní ehe miihia ní afee lɛ opireshɛn ní akɛtsa hela ko ní baanyɛ agbe lɛ. Ole akɛ opireshɛn lɛ baaha obi lɛ anu piŋmɔ he waa, ni enɛ dɔɔ bo waa diɛŋtsɛ. Shi yɛ nakai beaŋ nɔŋŋ lɛ, ole akɛ nakai nifeemɔ lɛ baaha obi lɛ aná gbɔmɔtsoŋ hewalɛnamɔ kpakpa mli ŋɔɔmɔ yɛ sɛɛ mli. Nakai nɔŋŋ Nyɔŋmɔ le—ni egba efɔ̃ shi po—akɛ adesai anɔyeli gbɛ ní eŋmɛ lɛ kɛ piŋmɔ kɛ amanehulu saŋŋ baaba amɛnɔ. (1 Mose 3:16-19) Shi ele hu akɛ heyeli ní sɛɛ tsɛɔ, ní shishinumɔ yɔɔ mli baanyɛ aba kɛji eŋmɛ gbɛ ní adesai fɛɛ na yibii fɔji ní ejɛ atuatsemɔ lɛ mli kɛba lɛ. Nɛkɛ gbɛ nɔ abaanyɛ atsɔ ní ana sane lɛ naa shikome nyɔŋlo, kɛya naanɔi anaanɔ.\nSane ní Kɔɔ Adesai Emuuyeli Mlihiɛmɔ He Lɛ\n12. Taakɛ Hiob sane lɛ feɔ he nɔkwɛmɔnɔ lɛ, mɛɛ naafolɔmɔ Satan etée lɛ shi eshi adesai?\n12 Nɔ kroko hu yɛ ní kɔɔ sane nɛɛ he. Beni Satan tswaa bɔ ni Nyɔŋmɔ nɔyeli ja ha ní eji jalɛ nɔyeli hu lɛ mpoa lɛ, jeee akɛ egbe Yehowa he guɔ yɛ E-maŋtsɛyeli lɛ gbɛfaŋ kɛkɛ; shi moŋ egbe Nyɔŋmɔ tsuji hu ahe guɔ yɛ amɛ emuuyeli lɛ mlihiɛmɔ gbɛfaŋ. Ákɛ nɔkwɛmɔnɔ lɛ, kadimɔ nɔ ni Satan kɛɛ Yehowa yɛ nuu Hiob ni ji jalɔ lɛ he lɛ: “Ani jeee afãbaŋ ofo owo ekɛ ewe kɛ nɔ fɛɛ nɔ ní eyɔɔ lɛ he kɛkpe? Ojɔɔ enine naa nitsumɔ nɔ, ni ekooloi eshwere yɛ shikpɔŋ lɛ nɔ. Shi agbɛnɛ kpã onine mli ní ota enii ní eyɔɔ lɛ fɛɛ he; akɛ ekwaŋo yɛ ohiɛ lo!”—Hiob 1:10, 11.\n13. Satan kɛ naafolɔmɔi ní ekɛshi Hiob lɛ tsɔɔ mɛni, ni enɛ kɔɔ adesai fɛɛ ahe yɛ mɛɛ gbɛ nɔ?\n13 Satan wie akɛ Yehowa kɛ E-hewalɛ ní ekɛbuɔ mɔ he lɛ miitsu nii ní ekɛhé Hiob hetuu-kɛhamɔ lɛ. Enɛ tsɔɔ akɛ, Hiob emuuyeli mlihiɛmɔ lɛ hu jɛ osatofeemɔ mli, ni ákɛ ejáa Nyɔŋmɔ yɛ nɔ ni ebaanyɛ ená kɛjɛ edɛŋ lɛ pɛ hewɔ. Satan ma nɔ mi akɛ kɛ́ Nyɔŋmɔ jie ejɔɔmɔ kɛjɛ Hiob nɔ lɛ, nakai nuu lɛ baalomɔ e-Bɔlɔ lɛ po. Satan le akɛ Hiob yɛ srɔto kwraa ejaakɛ eji mɔ ko ní “kpa ko bɛ ehe ni eja, esheɔ Nyɔŋmɔ gbeyei, ni esɔleɔ ehe yɛ efɔŋ he.” * No hewɔ lɛ kɛ́ Satan nyɛ eku Hiob emuuyeli lɛ mli lɛ, mɛni no baatsɔɔ kɛha adesai ní eshwɛ lɛ? Enɛ hewɔ lɛ Satan miitswa mɛi fɛɛ ní sumɔɔ ní amɛsɔmɔ Nyɔŋmɔ lɛ anɔkwayeli lɛ mpoa. Yɛ anɔkwale mli lɛ, Satan lɛɛ sane lɛ mli, ni ekɛɛ Yehowa akɛ: “Nɔ fɛɛ nɔ ní mɔ ko [jeee Hiob kɛkɛ] yɔɔ lɛ eŋɔhaa yɛ ewala hewɔ!”—Hiob 1:8; 2:4, wɔma efã ko nɔ mi.\n14. Mɛni yinɔsane etsɔɔ yɛ Satan naafolɔmɔ ní ekɛshi adesai lɛ gbɛfaŋ?\n14 Yinɔsane etsɔɔ akɛ, taakɛ Hiob ji lɛ, mɛi babaoo etee nɔ amɛye Yehowa anɔkwa yɛ kaai ní amɛkɛkpe lɛ fɛɛ sɛɛ—ni amɛha Satan wiemɔ lɛ efee amale. Amɛha Yehowa tsui enya kɛtsɔ anɔkwayeli gbɛ ní amɛkɔ lɛ nɔ, ni enɛ eha Yehowa ená hetoo eha Satan ahorabɔɔ wiemɔi ní ekɛshwãa akɛ adesai baakpa Nyɔŋmɔ sɔɔmɔ kɛ́ amɛyaje jaramɔ shihilɛi amli lɛ. (Hebribii 11:4-38) Hɛɛ, gbɔmɛi ní yɔɔ jalɛ tsuii lɛ ekpoo akɛ amɛaakwa Nyɔŋmɔ. Kɛ́ nɔnyɛɛ shihilɛi ní mli wa fe fɛɛ po miihao amɛ lɛ, amɛkɛ amɛhe fɔ̃ɔ Yehowa nɔ kwraa koni eha amɛ hewalɛ ní amɛkɛkpee nakai shihilɛ lɛ naa.—2 Korintobii 4:7-10.\n15. Mɛɛ sanebimɔ baanyɛ ate shi yɛ Nyɔŋmɔ kojomɔi ní eho kɛ nɔ ni ebaatsu he nii wɔsɛɛ lɛ ahe?\n15 Shi jalɛ sane ní Yehowa kɛtsuɔ nii lɛ kɔɔ nibii babaoo he fe maŋtsɛyeli lɛ kɛ adesai emuuyeli mlihiɛmɔ he saji lɛ pɛ he. Biblia lɛ kɛ Yehowa kojomɔi ní kɔɔ aŋkroaŋkroi kɛ jeŋmaji po ahe lɛ he saji ní aŋmala ashwie shi haa wɔ. Kojomɔi ní ebaatsu he nii wɔsɛɛ lɛ ahe gbalɛi hu yɛ mli. Mɛni hewɔ wɔbaanyɛ wɔná hekɛnɔfɔɔ akɛ Yehowa eye jalɛ sane, ni ebaaye jalɛ sane yɛ ekojomɔi amli lɛ?\nNɔ Hewɔ ní Nyɔŋmɔ Jalɛsaneyeli lɛ Nɔ Kwɔ Lɛ\nYehowa ‘kpataŋ jalɔ kɛ gbɔmɔ fɔŋ fɛɛ hiɛ shi kome’ kɔkɔɔkɔ\n16, 17. Mɛɛ nɔkwɛmɔnii tsɔɔ akɛ husu yɛ shishinumɔ ní adesai yɔɔ yɛ anɔkwa jalɛsaneyeli he lɛ he?\n16 Abaanyɛ awie Yehowa he, yɛ gbɛ ní ja nɔ akɛ: “Egbɛ̀i fɛɛ jalɛ ni.” (5 Mose 32:4) Wɔteŋ mɔ ko mɔ ko nyɛŋ awie nakai yɛ wɔ diɛŋtsɛ wɔhe, ejaakɛ bei pii lɛ, wɔ niiashishinumɔ ní husu yɔɔ he lɛ tsimɔɔ bɔ ni wɔnuɔ nɔ ni ja shishi wɔhaa lɛ nɔ. Ákɛ nɔkwɛmɔnɔ lɛ, susumɔ Abraham he okwɛ. Ekpá Yehowa fai yɛ Sodom hiɛkpatamɔ lɛ hewɔ—yɛ efɔŋfeemɔ ní egbɛ eshwã yɛ jɛmɛ lɛ fɛɛ sɛɛ. Ebi Yehowa akɛ: “Ani oookpata jalɔ kɛ gbɔmɔ fɔŋ fɛɛ hiɛ shikome lo?” (1 Mose 18:23-33) Yɛ anɔkwale mli lɛ, hetoo lɛ ji dabi. Beni Lot ni ji jalɔ lɛ kɛ ebiyei lɛ yashɛ Zoar maŋtiase lɛ mli shweshweeshwe lɛ sɛɛ dani Yehowa “ha swɔɔ kɛ la nɛ” eshwie Sodom nɔ. (1 Mose 19:22-24) Nɔ ni tamɔɔɔ enɛ lɛ, Yona ‘mli wo la waa’ beni Nyɔŋmɔ jie mɔbɔnalɛ kpo etsɔɔ Ninive maŋ lɛ mli bii lɛ. Akɛni Yona etswa amɛhiɛkpatamɔ he adafi momo hewɔ lɛ, kulɛ etsui baanyɔ emli akɛ eeena akɛ akpata amɛhiɛ kwraa—ní bɔ ni amɛjɛ amɛtsui mli amɛshwa amɛhe lɛ kɔɔɔ he eko.—Yona 3:10–4:1.\n17 Yehowa ma nɔ mi eha Abraham akɛ bɔ ni E-kɛ jalɛsaneyeli tsuɔ nii ehaa lɛ etsɔɔɔ mɛi fɔji ahiɛkpatamɔ pɛ, shi moŋ jalɔi ayiwalaheremɔ hu fata he. Yɛ gbɛ kroko nɔ lɛ, ehe bahia ní Yona akase akɛ Yehowa naa mɔbɔ. Kɛ́ mɛi fɔji lɛ tsake amɛgbɛ̀i lɛ, ‘eŋɔfaa mra.’ (Lala 86:5) Ákɛ mɔ ní tamɔɔɔ adesai ní sheɔ gbeyei yɛ amɛgbɛhe hewɔ lɛ, Yehowa tsuuu fɔbuu kojomɔ he nii koni ekɛha mɛi ale kɛkɛ akɛ eyɛ hewalɛ, ni nakai nɔŋŋ hu etsĩii musuŋtsɔlɛ ní eyɔɔ lɛ naa akɛni eeshe gbeyei akɛ mɛi baabu lɛ akɛ egbɔjɔ lɛ hewɔ. Egbɛ ji ní ejie mɔbɔnalɛ kpo be fɛɛ be ní nɔdaamɔ nɔ yɔɔ kɛha nakai feemɔ.—Yesaia 55:7; Ezekiel 18:23.\n18. Tsɔɔmɔ kɛjɛ Biblia lɛ mli akɛ Yehowa efeee nii kɛjɛɛɛ henumɔ folo ko kɛkɛ mli.\n18 Shi, henumɔi kɛkɛ haaa Yehowa aku ehiɛ eshwie nibii anɔ. Beni emaŋ lɛ kɛ amɛhe yawo wɔŋjamɔ mli vii lɛ, Yehowa kɛ shiŋŋfeemɔ jaje akɛ: “Makojoo yɛ ogbɛ̀i lɛ anaa, ni mikɛ onihii nii lɛ fɛɛ aaaba onɔ! Ni mihiŋmɛi enaŋo mɔbɔ, ni mibaaŋ oyi, shi moŋ maha ogbɛ̀i lɛ aba onɔ.” (Ezekiel 7:3, 4) No hewɔ lɛ kɛ́ adesai kɛ tsuiwalɛ kɔ́ amɛ diɛŋtsɛ amɛgbɛ lɛ, Yehowa kojoɔ amɛ yɛ naa pɛpɛɛpɛ. Shi ekojomɔ lɛ damɔɔ odaseyeli ní ma shi shiŋŋ nɔ. Enɛ hewɔ lɛ, beni Sodom kɛ Gomora he “bolɔmɔ” ní naa wa lɛ yashɛ Yehowa ŋɔɔ lɛ, ejaje akɛ: “Makpeleke shi matee agbɛnɛ, ní mayakwɛ akɛ, bɔ ni bolɔmɔ lɛ ba miŋɔɔ lɛ, amɛfee nakai kwraa lo.” (1 Mose 18:20, 21) Kwɛ bɔ ni wɔbaanyɛ wɔda shi babaoo akɛ Yehowa tamɔɔɔ adesai babaoo ní kɛ oyaiyeli muɔ saji anaa dani amɛnuɔ anɔkwalei lɛ fɛɛ lɛ! Lɛɛlɛŋ, taakɛ Biblia lɛ feɔ Yehowa he mfoniri lɛ, “anɔkwa Mawu ji lɛ, nɔ̃ sha bɛ lɛ.”—5 Mose 32:4.\nNá Yehowa Jalɛsaneyeli lɛ Mli Hekɛnɔfɔɔ\n19. Kɛji wɔyɛ bɔ ni Yehowa tsuɔ jalɛsaneyeli he nii ehaa lɛ he sanebimɔi ní shishinumɔ wa lɛ, mɛni wɔbaanyɛ wɔfee?\n19 Biblia lɛ haaa sanebimɔ fɛɛ sanebimɔ ní kɔɔ Yehowa nifeemɔi ní eho lɛ ahe lɛ ahetoo; nakai nɔŋŋ hu ekɛ bɔ ni Yehowa baatsu kojomɔ he nii yɛ aŋkroaŋkroi kɛ kui agbɛfaŋ yɛ wɔsɛɛ be mli lɛ mlitsɔɔmɔ fitsofitso fɛɛ haaa. Kɛ́ Biblia mli saji loo gbalɛi komɛi ní akɛ saji amlitsɔɔmɔ fitsofitso haaa yɛ he lɛ ashishinumɔ wa kɛha wɔ lɛ, wɔbaanyɛ wɔjie anɔkwayeli ní gbalɔ Mika jie lɛ kpo lɛ nɔŋŋ kpo, beni eŋma akɛ: “Mamɛ miyiwalaheremɔ Nyɔŋmɔ lɛ.”—Mika 7:7.\n20, 21. Mɛni hewɔ wɔbaanyɛ wɔná hekɛnɔfɔɔ akɛ Yehowa baafee nɔ ni ja be fɛɛ be lɛ?\n20 Wɔbaanyɛ wɔná hekɛnɔfɔɔ akɛ Yehowa baafee nɔ ni ja yɛ shihilɛ fɛɛ shihilɛ mli. Kɛ́ efee tamɔ nɔ ni adesa miiku ehiɛ eefɔ̃ jalɛ sane ní ayeee lɛ nɔ po lɛ, Yehowa ewo shi akɛ: “Minɔ̃ ji oweletɔɔ, ni mato najiaŋ.” (Romabii 12:19) Kɛ́ wɔná su ní haa wɔmɛɔ lɛ, no lɛ wɔ hu wɔbaati nɔmimaa wiemɔi ní bɔfo Paulo wie nɛɛ mli, akɛ: “Ani Nyɔŋmɔ yeɔ sane ko ní ejaaa? Dabida!”—Romabii 9:14.\n21 Shi amrɔ nɛɛ, wɔyɛ “jaramɔ bei” amli diɛŋtsɛ. (2 Timoteo 3:1) Jalɛ sane ní ayeee lɛ kɛ ‘yiwalɛ nifeemɔi’ kɛ niseniianiifeemɔi babaoo eba. (Jajelɔ 4:1) Shi kɛlɛ, Yehowa tsakeko. Eka he enyɛ̃ɔ jalɛ sane ní ayeee lɛ lolo, ni esusuɔ mɛi ní afeɔ amɛ nakai lɛ ahe waa diɛŋtsɛ. Kɛ́ wɔtee nɔ wɔye Yehowa kɛ emaŋtsɛyeli lɛ anɔkwa lɛ, ebaaha wɔ hewalɛ koni wɔnyɛ wɔkɛŋmɛ wɔtsui shi kɛyashi be ni eto ní ebaajaje saji ní ejaaa lɛ fɛɛ, yɛ e-Maŋtsɛyeli nɔyeli lɛ shishi lɛ baashɛ.—1 Petro 5:6, 7.\n^ kk. 13 Yehowa wie yɛ Hiob he akɛ: “Mɔ ko mɔ ko bɛ ní tamɔ lɛ yɛ shikpɔŋ lɛ nɔ.” (Hiob 1:8) Belɛ, ekolɛ eeenyɛ efee akɛ Hiob hi shi yɛ Yosef gbele sɛɛ, dani Mose batsɔ Israel hiɛnyiɛlɔ ní ahala lɛ lɛ. Enɛ hewɔ lɛ, abaanyɛ awie akɛ mɔ ko mɔ ko bɛ ní hiɛɔ emuuyeli mli tamɔ Hiob, yɛ nakai beaŋ.\n5 Mose 10:17-19 Mɛni hewɔ wɔbaanyɛ wɔná hekɛnɔfɔɔ akɛ Yehowa kwɛɛɛ mɛi ahiɛaŋ yɛ enifeemɔi amli lɛ?\nHiob 34:1-12 Kɛ́ okɛ jalɛ sane ní ayeee miikpe lɛ, Elihu wiemɔi lɛ baanyɛ awo hekɛnɔfɔɔ ní oyɔɔ yɛ Nyɔŋmɔ jalɛ lɛ mli lɛ mli hewalɛ yɛ mɛɛ gbɛ nɔ?\nLala 1:1-6 Mɛni hewɔ ewoɔ wɔ hewalɛ waa akɛ wɔɔle akɛ Yehowa susuɔ jalɔi kɛ mɛi fɔji fɛɛ anifeemɔi ahe jogbaŋŋ lɛ?\nMaleaki 2:13-16 Te Yehowa nu jalɛ sane ní ayeee yei ní amɛwumɛi shwie amɛ beni amɛbɛ nɔdaamɔ nɔ kpakpa kɛha nakai feemɔ lɛ he eha tɛŋŋ?\nNyɔŋmɔ Kpata Mɛi Komɛi Ahiɛ—Ani No Tsɔɔ akɛ Eyitsoŋ Wa?\nKɛha sanebimɔ nɛɛ hetoo lɛ, ha wɔsusu Biblia mli nɔkwɛmɔ nii enyɔ ni kɔɔ hiɛkpatamɔ ko ni Nyɔŋmɔ kɛba lɛ ahe—Noa beaŋ Nu Afua lɛ kɛ Kanaanbii lɛ ashishibulemɔ lɛ he.